ΑΠΟΣΤΟΛΟΣ ΤΣΙΠΙΔΗΣ: Η ΕΛΛΑΔΑ ΕΔΩ ΚΑΙ ΧΡΟΝΙΑ ΕΙΝΑΙ ΔΙΑΣΗΜΗ ΩΣ ΤΟΠΟΣ ΕΥΚΟΛΗΣ ΕΞΑΓΟΡΑΣ ΣΥΝΕΙΔΗΣΗΣ - RodopiNews.gr RodopiNews.gr\nΑΠΟΣΤΟΛΟΣ ΤΣΙΠΙΔΗΣ: Η ΕΛΛΑΔΑ ΕΔΩ ΚΑΙ ΧΡΟΝΙΑ ΕΙΝΑΙ ΔΙΑΣΗΜΗ ΩΣ ΤΟΠΟΣ ΕΥΚΟΛΗΣ ΕΞΑΓΟΡΑΣ ΣΥΝΕΙΔΗΣΗΣ\nΦεβρουάριος 13th, 2017 | by rodopinews\nΥπάρχουν πράγματα που λέγονται και δεν γίνονται αλλά και πράγματα που γίνονται και δεν λέγονται. Πολλές φορές το παρασκήνιο της Ιστορίας είναι τέτοιας μορφής ώστε αν πραγματικά γινόταν γνωστά όλα όσα εκεί συνέβησαν θα χρειαζόταν να ξαναγράψουμε την ίδια την Ιστορία την οποία αυτή την φορά θα βάζαμε ως παρασκήνιο. Καλώς ή κακώς όμως οι σύγχρονες κοινωνίες έχουν συνηθίσει να επικεντρώνουν την προσοχή τους σε πολύ συγκεκριμένες καταστάσεις, επιλέγοντας ίσως συνειδητά να αδιαφορούν για όλες τις άλλες. Από αυτόνομη βούληση ή από αδιαφορία, από έλλειψη ενδιαφέροντος ή από φόβο; Για όλα αυτά συζητάμε με τον γνωστό επιχειρηματία Απόστολο Τσιπίδη. Ο Απόστολος στο παρελθόν μεταξύ άλλων έχει υπάρξει πρόεδρος της ομάδας του Ηρακλή στο μπάσκετ, έχει παίξει κεντρικό ρόλο στην δημιουργία του κόμματος ΛΑ.Ο.Σ. του Γιώργου Καρατζαφέρη, είναι δημιουργός δικτύων επιχειρηματικότητας στην Ελλάδα και στα Βαλκάνια και όπως ο ίδιος αποκαλύπτει, διαθέτει την ιδιότητα του Ελευθεροτέκτονα 33ου βαθμού.\nΤι θα μπορούσαμε να θέλουμε να μάθουμε από τον Απόστολο Τσιπίδη; Είχαμε μαζί του μία πρώτη συνομιλία και συζητήσαμε για θέματα που απασχολούν ή και όχι την ελληνική επικαιρότητα. Ως RodopiNews.gr δεν κρυβόμαστε πίσω από λέξεις και γνωρίζουμε να αναφέρουμε τα πράγματα και τις καταστάσεις με το αληθινό τους όνομα γι αυτό άλλωστε είμαστε και το μοναδικό διαδικτυακό ΜΜΕ σε πανελλαδικό επίπεδο με τόσες δικαστικές διώξεις. Είναι ο Απόστολος Τσιπίδης σε θέση να ανταπεξέλθει, αν και πρώην πρόεδρος ομάδας στο μπάσκετ στο δικό μας «στενό μαρκάρισμα»; Η απάντηση στην συνέντευξη που ακολουθεί.\nΣωτήρης Μπουζάρας, RodopiNews.gr: Απόστολε σε ευχαριστώ για τον χρόνο σου και για την διαθεσιμότητά σου. Σε διαβάζει πολύς κόσμος σχεδόν σε καθημερινή βάση και θεωρώ πως μία συζήτηση για ορισμένα θέματα επί προσωπικού θα ήταν ενδιαφέρουσα για όλες τις πλευρές.\nΑπόστολος Τσιπίδης: Ευχαριστώ κι εγώ για την επικοινωνία και για το ενδιαφέρον, το να εκφραζόμαστε ελεύθερα για ότι μας απασχολεί θεωρώ πως στις ημέρες μας, ειδικά στις ημέρες μας, είναι πολύ χρήσιμο και σημαντικό ώστε να καταλαβαινόμαστε καλύτερα μεταξύ μας και να αποφεύγονται άσκοπες παρεξηγήσεις.\nΣ.Μ.: Τι να πρωτοσχολιάσει κανείς με αυτή την επικαιρότητα η οποία ξεπερνάει κάθε φαντασία, ακόμη και τα σενάρια του Χόλυγουντ! Εχουμε εδώ και ημέρες παρακολουθήσει ένα απίστευτο σήριαλ με τίτλο “Mareva Gate”. Εχουμε έναν σημερινό πρόεδρο κόμματος αξιωματικής αντιπολίτευσης που προέκυψε απρόσμενα και ενώ χίλιοι δύο προσπαθούν να του φτιάξουν επιτηδευμένα ένα σύγχρονο προφίλ, προκύπτει το ζήτημα με το “Πόθεν Εσχες” της συζύγου του. Είναι δυνατόν να εκτίθενται κάποιοι έτσι ή απλά δεν πίστευαν πως όλα αυτά θα βγούνε στην δημοσιότητα;\nΑ.Τ.: Οι σοφοί άνθρωποι λένε πως από τα ίδια πρόσωπα δεν μπορείς να αναμένεις διαφορετικά αποτελέσματα. Είναι ένας παραλογισμός. Θεωρώ πως οικογένειες όπως οι Παπανδρέου, Καραμανλήδες, Μητσοτάκηδες που έδωσαν τα διαπιστευτήριά τους στον ελληνικό λαό εδώ και 50 χρόνια και απέτυχαν παταγωδώς δεν μπορεί να είναι χρήσιμες πλέον σε κανέναν, ούτε καν στα ίδια τους τα κόμματα. Το γιατί ακόμη εκλέγονται αυτά τα πρόσωπα και για ποια συμφέροντα ας προβληματίσει τους ψηφοφόρους αυτών των κομμάτων. Τώρα όσον αφορά στην συμμετοχή τους σε τόσα σκάνδαλα που ακούγονται και γράφονται, ακόμη και το 20% από όλα αυτά να είναι αληθές είναι θεωρώ υπεραρκετό ώστε να απομονωθούν και να τιμωρηθούν παραδειγματικά!\nΣ.Μ.: Σε παλαιότερο βιβλίο του απόστρατου πλέον ναυάρχου Αντωνιάδη είχα διαβάσει κάτι πολύ ενδιαφέρον. Ο συγγραφέας ανέφερε με λίγα λόγια την διαδικασία διορισμού νέων στελεχών στο Ναυτικό η οποία, όπως έλεγε, δεν ακολουθούσε το συμερινό σύστημα “αξιοκρατίας” αλλά λειτουργούσε κατά κάποιον τρόπο με σύστημα “αδιαφανές”. Ετσι οι ανώτεροι αξιωματικοί προέκυπταν έπειτα από επιλογή τους από τους ήδη εν ενεργεία κρατούντες αφού πρώτα οι τελευταίοι θεωρούσαν πως πληρούν τα κριτήρια ώστε να γίνουν μέλη της μεγάλης “οικογένειας” του Ναυτικού. Δηλαδή αν κάποιος δεν ήταν προετοιμασμένος από πριν, από πολύ νεαρή ηλικία γι αυτό τον ρόλο, σύμφωνα με αυτά τα δεδομένα δεν μπορούσε να γίνει ανώτερος αξιωματικός, να γίνει φορέας της κουλτούρας του Ναυτικού. Τέτοιου είδους διαδικασίες γνωρίζουμε ότι υπήρχαν εδώ και δεκαετίες και υπάρχουν ακόμη και στον χώρο της πολιτικής όπου τα λεγόμενα “τζάκια” και οι “φαμίλιες” διαιωνίζουν την παρουσία των απογόνων τους στο πολιτικό σκηνικό λες και η χώρα κυβερνάται από βασιλικές οικογένειες. Παρόλα αυτά όμως σε επίπεδο πολιτικό πάμε από το κακό στο χειρότερο με αποτέλεσμα η χώρα να βρίσκεται σε αυτό το σημερινό επίπεδο. Γιατί θεωρείς πως αυτό το σύστημα δεν δούλεψε στον χώρο της πολιτικής παρόλο που το πολιτικό μας προσωπικό επί δεκαετίες δρούσε εντελώς ανεξέλεγκτα και είχε την δυνατότητα να πράξει το καλύτερο αλλά και το χειρότερο; Και τελικά έπραξε το δεύτερο…\nΑ.Τ.: Στον τομέα της στρατιωτικής ηγεσίας εδώ και δεκαετίες οι αξιωματικοί μάλλον έχουν μεταμορφωθεί από ηγεσίες σε μοχλούς πολιτικών σκοπιμοτήτων για συλλογή ψήφων και έχουν παραμελήσει την στρατιωτική τους ιδιότητα με αποτέλεσμα αυτό που γνωρίζουμε: οι πολίτες να μην αισθάνονται πλέον ασφαλείς. Το ίδιο ισχύει και για τις πολιτικές ηγεσίες όπου τα “παιδιά του πολιτικού σωλήνα” προετοιμάζονται από νωρίς ώστε ο κεντρικός τους ρόλος να είναι η συνέχιση της “βαρονίας” των προγόνων τους. Εν μέρει αυτό είναι αναμενόμενο διότι ο κάθε γονιός θα χαιρόταν να προετοιμάσει το μέλλον του όπως εκείνος το θεωρεί καλύτερο για το ίδιο το παιδί του, πόσο μάλλον κάποιοι γονείς που κουβαλούν παρελθόν ηγετικό. Με την μόνη διαφορά πως αυτό στην Ελλάδα γίνεται με τρόπο εντελώς απρεπή εις βάρος των υπολοίπων πολιτών λες και αυτός ο χώρος είναι αυστηρά κλειστός και “πριβέ” μόνο για κάποιες συγκεκριμένες οικογένειες που όλως τυχαίως εκπροσωπούν συγκεκριμένα συμφέροντα. Ετσι οι υπόλοιποι πολίτες μένουν και δικαίως με την πεποίθηση πως πρόκειται για μία στημένη παράσταση με εκείνους ως θεατές, χωρίς κανείς να βλέπει στον ορίζοντα κάποια αλλαγή σε αυτό το σκηνικό.\n«Από μία κρίση βγαίνεις με δικό σου νόμισμα, όχι με δανεικά»\nΣ.Μ.: Υπάρχει κάπου στην εξίσωση ζήτημα νομίσματος; Είναι η υιοθέτηση κάποιου νομίσματος ικανή να δώσει λύσεις ή απλά πρόκειται για κάποιο απλό οικονομικό εργαλείο το οποίο, εφόσον δεν χρησιμοποιηθεί κι αυτό σωστά, δεν βοηθάει;\nΑ.Τ.: Ο καθένας που ασχολείται με τα οικονομικά και η σκέψη του δεν καθοδηγείται από πολιτικά ή άλλα κίνητρα γνωρίζει καλά πως μία χώρα με βαθιά ύφεση βγαίνει μόνο με δικό της νόμισμα από μία δημοσιονομική κρίση και όχι με δανεικά. Είναι απόλυτα σίγουρο ότι ένα σκληρό νόμισμα είναι ένα υπέροχο εργαλείο για οικονομίες χωρίς 100 σκάνδαλα ετησίως και με πολιτικό προσωπικό που έχει αγάπη για το Εθνος που υπηρετεί. Δυστυχώς για εμάς στην Ελλάδα σε μεγάλο ποσοστό αυτά δεν υπάρχουν οπότε κατά την γνώμη μη η αλλαγή σε εθνικό νόμισμα είναι πλέον αναγκαία!\nΣ.Μ.: Μας δόθηκε πάντως η ευκαιρία για κάποια χρόνια να ζήσουμε στην φαντασίωση πως «ανήκουμε στον σκληρό πυρήνα» της Ευρωπαϊκής Ενωσης και το μόνο που καταφέραμε ήταν να εθιστούμε στην διαφθορά και στην υπερκατανάλωση και τελικά όχι μόνο να μην βελτιώσουμε το βιωτικό μας επίπεδο και την θέση της χώρας μας διεθνώς αλλά να την φέρουμε ένα βήμα πριν την πλήρη διάλυση. Τι γίνεται μετά; Επανεκίνηση από μηδενική βάση; Μέρκελ βγάλε την πρίζα; Κιμ πάτα το κουμπί;\nΑ.Τ.: Το “μετά” είναι ένας συνδυασμός σχεδιασμού με βάση το “πριν”, δηλαδή σε πρώτη φάση η απομάκρυνση των επικίνδυνων και ξενόδουλων πολιτικών και μετά ο επανακαθορισμός της θέσης της χώρας μας στο διεθνές γεωπολιτικό περιβάλλον χωρίς βλέψεις τύπου “ηγέτιδα χώρα των Βαλκανίων”, διότι και αυτό μία ακόμη “φούσκα” ήταν και τέλος ανασυγκρότηση δυνάμεων με βάση του τι πραγματικά μπορούμε και ότι τι θα θέλαμε. Και όλα αυτά φυσικά με ανάδειξη πολιτικών δυνάμεων που δεν αποτελούνται από τα γνωστά “τζάκια” αλλά που να προκύψουν έπειτα από έναν παλλαϊκό εθνικό διάλογο, όσο γίνεται το περισσότερο αξιοκρατικά. Ξέρεις ποτέ δεν ήμουν οπαδός της νοοτροπίας ο Ελληνας σερβιτόρος να παίρνει 1500 ευρώ τον μήνα και ο αντίστοιχος Βούλγαρος συνάδελφός του 200 ευρώ πράγμα που σημαίνει πως όταν θέλεις πραγματικά να επικρατήσουν υγιείς βάσεις στην Οικονομία δεν αφήνεις την έπαρση και τις εθνικές αυταπάτες να οδηγούν τις αποφάσεις σου και απλά κοιτάς τον καθρέφτη κατά πρόσωπο. Αλλωστε η Οικονομία έχει ως βάση της την απλή αριθμητική και οι αριθμοί ξέρεις δεν επηρεάζονται από ιδέες και οράματα…\nΣ.Μ.: Οσο όλα αυτά συνέβαιναν και συμβαίνουν οι υγιείς δυνάμεις σε πνευματικό, ακαδημαϊκό, πολιτικό επίπεδο ήταν ή ανύπαρκτες ή αδιάφορες. Και αυτό ίσως όχι άδικα καθώς σε καιρούς ανεξέλεγκτης και πέρα από κάθε όριο καλοπέρασης όποιος προειδοποιεί και προσπαθεί να συνετίσει αντιμετωπίζεται ως «γραφικός». Υπάρχει θεωρείς χώρος για εμφάνιση νέων δυνάμεων που δύναται να αλλάξουν προς το καλύτερο την πνευματική προοπτική των πολιτών για την αντιμετώπιση της ηθικής και πολιτισμικής κρίσης στην Ελλάδα;\nΑ.Τ.: Οι δυνάμεις του πνευματικού κόσμου, ακαδημαϊκού, θρησκευτικού και όλων των σκεπτόμενων πολιτών δυστυχώς μπήκαν στο “τρυπάκι” της εξουσίας με αποτέλεσμα να τις υποσκελίσει τελικά ο πολιτικός κόσμος. Το “αντίτιμο” φυσικά ήταν διάφορες εκατέρωθεν “εξυπηρετήσεις” ώστε και όλοι αυτοί να γίνουν μέρος του συστήματος και δεν είναι καθόλου τυχαίο τα σκάνδαλα των ακαδημαϊκό χώρο που έρχονται στην δημοσιότητα το τελευταίο διάστημα. Το αποτέλεσμα όλης αυτής της κατάστασης ήταν ένας πνευματικός εφησυχασμός με όποια άλλη διαφορετική φωνή και άποψη υπήρχε να θάβετε από παντού και να χαρακτηρίζεται ως “γραφική”. Βεβαίως αν αναλογιστούμε το τι ακριβώς σημαίνει αυτή η λέξη θα δούμε πως περιγράφει μία μοναδική ομορφιά! Και όμως, μέσω της συστηματικής διαστρέβλωσης από τους εξουσιαστές και τα διαπλεκόμενα ΜΜΕ κάτι το άκακο που υποδηλώνει συναίσθημα και μεράκι θεωρήθηκε πως είναι λέξη υποτιμητική. Οσο για το αν υπάρχουν δυνάμεις για να αναλάβουν πρωτοβουλίες αναβάθμισης της πολιτικής και όχι μόνο ζωής της χώρας, δεν το ξέρω καθώς με το τόσες δεκαετίες καθεστώς όλοι ξέρουν πολύ καλά τι τέλος θα έχουν! Οποια νέα άποψη εμφανίστηκε ποτέ στην Ελλάδα είτε εξολοθρεύτηκε στην περίπτωση που αντιστάθηκε, είτε απορροφήθηκε και αφομοιώθηκε μέσα στο “μπλέντερ” πολιτικής και ΜΜΕ οπότε δεν ξέρω αν έχει απομείνει πλέον κάτι που να μπορεί να ξεχωρίσει από τους υπόλοιπους.\n«Καλές σχέσεις της Ελλάδας με Σερβία και Ρωσία υπάρχουν μόνο μεταξύ λαών, όχι μεταξύ κυβερνήσεων»\nΣ.Μ.: Υπήρξες για μεγάλο διάστημα στην Σερβία όπου και γνώρισες τα όσα εκεί συνέβησαν αλλά και την πολιτική πραγματικότητα των Βαλκανίων από πρώτο χέρι. Το τελευταίο διάστημα παρατηρούμε μία αναζωπύρωση των ελληνισερβικών σχέσεων έπειτα από ένα μεγάλο διάστημα «παγωμάρας». Θεωρείς πως συμβαίνει από ανάγκη για την διάσπαση του μουσουλμανικού τόξου που προσπαθεί να επιβάλει η Τουρκία στα Βαλκάνια με την βοήθεια της Αλβανίας ή απλά επιβεβαιώνεται μία υπαρκτή πνευματική και ιστορική σχέση;\nΑ.Τ.: Οι σχέσεις μεταξύ Ελλάδας και Σερβίας βρισκόταν σε υψηλό επίπεδο μόνο μεταξύ των δύο λαών. Οι πολιτικές σχέσεις των δύο κυβερνήσεων και των δύο κρατών δεν ήταν ποτέ καλές και αυτό το βλέπουμε σε επίπεδο διεθνών σχέσεων: η Ελλάδα ήταν από τις πρώτες χώρες που αναγνώρισε το Κόσοβο ως ανεξάρτητο κράτος ενώ το ίδιο έκανε και η Σερβία που αναγνώρισε το κράτος των Σκοπίων με την ονομασία “Μακεδονία”. Η καλή σχέση μεταξύ Ελλάδας και Σερβίας στηρίζεται μόνο σε θρησκευτικές πεποιθήσεις και παραφιλολογίες ενώ κάτι αντίστοιχο είναι και αυτό περί του “ξανθού γένους” που θα βοηθήσει την Ελλάδα κάτι το οποίο είναι πέρα ως πέρα ουτοπικό. Βεβαίως σε πολιτικό επίπεδο οι σχέσεις όντως επιχειρείται τεχνητά να καλυτερεύουν για οικονομικούς και εμπορικούς σκοπούς ενώ φυσικά πάντα ισχύει το “ο εχθρός του εχθρού μου είναι φίλος μου”. Η αντίσταση στο εμπορικό τόξο οικονομικής ασφυξίας που προσπαθεί και μέχρι σε ένα σημείο επιβάλει η Αγκυρα είναι το μεγάλο ατού αυτής της “φιλίας”.\nΣ.Μ.: Φυσικά και τάντα γίνονται για το χρήμα. Ακόμη και στην εγχώρια πολιτική σκηνή κάποιοι παλαιότερα έμπαιναν λόγω πληθώρας χρήματος ενώ και σήμερα αντιστοίχος κάποιοι υποτίθεται πως μπαίνουν στην πολιτική λόγω της έλλειψης χρήματος και συνεπώς για να μας «σώσουν». Θέλουν να μας “σώσουν” ή μήπως για να σώσουν κάτι άλλο σε εντελώς προσωπικό τους επίπεδο;\nΑ.Τ.: Πολύ παλιά το να γίνει κάποιος βουλευτής ήταν θέμα τιμής και ο ίδιος απολάμβανε την εκτίμηση του κόσμου. Σήμερα λόγω της απαξίωσης της πολιτικής ζωής και της ωμής πλέον αντίδρασης του κόσμου απέναντι σε όσους σε παλαιότερες εποχές αποτελούσαν τα “είδωλά” του πλέον λίγοι ιδεολόγοι επιθυμούν πραγματικά να βρεθούν σε αυτή την θέση. Σε πάρα πολύ μεγάλο βαθμό κάποιοι το κάνουν απλά για λόγους επαγγελματικής και οικονομικής αποκατάστασης και αυτό είναι θλιβερό! Για όλους τους άλλους που εξακολουθούν να πιστεύουν στην αληθινή ουσία της πολιτικής, όταν γνωρίζουν ότι η άποψή τους θα χειραγωγείται από ξένους παράγοντες και αυτοί θα είναι απλά εκτελεστικά όργανα, πλέον δεν υπάρχει καμία αίγλη στο να είναι βουλευτές, όπως και βλέπουμε σε πολλές περιπτώσεις ανθρώπους να αρνούνται δημόσια αξιώματα όταν αυτό τους προτείνεται.\nΣ.Μ.: Μιας και μιλάμε όμως για το χρήμα, ένα πρόσφατο φαινόμενο το οποίο εμφανίστηκε στα δημόσια πράγματα στην Ελλάδα με βάση της επιχειρηματολογίας του το χρήμα είναι ο Αρτέμης Σώρρας. Ενας άνθρωπος που μπήκε φορτσάτος από το πρώτο λεπτό και δεν σταματά να δημιουργεί εκπλήξεις, ευχάριστες ή δυσάρεστες, αναλόγως πως το βλέπει κάποιος. Φαινόμενο της εποχής ή κρατάει άσους που δεν έχουμε δει;\nΑ.Τ.: Επειδή τυγχάνει να γνωρίζω πολύ καλά τις λεπτομέρειες της υπόθεσης, πολλές εκ των οποίων διαφεύγουν ακόμη της προσοχής των ΜΜΕ και του πολιτικού συστήματος, ακόμη πριν ο Σώρρας ξεκινήσει την δημόσια δραστηριοποίησή του στην Ελλάδα θεωρώ πως όντως έχει πολλούς κρυμμένους “άσους” στο μανίκι. Δεν υποστηρίζω άποψη και δεν θέλω να επηρεάσω ως προς το αν ο ίδιος έχει δίκιο ή άδικο όμως για όσους μπορούν να “βλέπουν” πέρα από τις εικόνες είναι φανερό πως η υπόθεση αυτή έχει βαθύτερα “θεμέλια” από ότι κάποιοι πιστεύουν. Είμαι επίσης βέβαιος πως στις επόμενες εκλογές και με την οργάνωση που διαθέτει ως πολιτικός φορέας, εάν το αποφασίσει να συμμετέχει θα είναι εντός της Βουλής. Ο άνθρωπος έχει ήδη δημιουργήσει 280 γραφεία όπως λένε τα στοιχεία σε όλη την Ελλάδα ακόμη και σε περιοχές του εξωτερικού με παρουσία Ελλήνων κάτι το οποίο είναι πολύ μακριά από κάθε άλλο ελληνικό πολιτικό φορέα. Δούλεψε σκληρά και διακριτικά όλα αυτά τα χρόνια και σίγουρα οι υποδομές που δημιούργησε θα καρποφορήσουν. Είναι σίγουρα ένας άνθρωπος ιδιαίτερος που μπορεί και έχει τις αντοχές να παίξει πολιτικό ρόλο όπως και πολλοί άλλοι και ας μη ξεχνάμε πως πολιτικό ρόλο τα τελευταία χρόνια απέκτησε μέχρι και ο Βασίλης Λεβέντης.\nΣ.Μ.: Ο ίδιος ο Σώρρας πάντος πρέπει να ομολογήσουμε πως διαθέτει περισσότερη οξύνοια από ορισμένους διώκτες του καθώς τα επιχειρήματα που μέχρι σήμερα βλέπουμε εναντίον του μάλλον δεν πρόκειται να διαλύσουν την οργάνωσή του, όπως κάποιοι λένε. Και αυτό λόγω της δομής που έχει η οργάνωση ή ο οργανισμός όπως ονομάζεται. Ποιος παγιδεύει ποιον σε αυτή την περίπτωση;\nΑ.Τ.: Θεωρώ πως αν η Πολιτεία είχε όντως αληθινό λόγο να σταματήσει το κίνημα του Σώρρα μέχρι σήμερα θα το είχε κάνει. Οπότε, απλά και μόνο ως συμπέρασμα το αναφέρω και με την τεκτονική μου συλλογιστική πως η παρουσία του είτε με τον έναν τρόπο, είτε με τον άλλον, είτε ως φόβητρο και στοιχείο έκπληξης μέχρι και εκβιασμού, είτε ως αντιπερισπασμός κάποιοι βολεύονται και επιθυμούν διακαώς να μπει μέσα στο παιχνίδι. Και κρατήστε το αυτό για το μέλλον.\nΣ.Μ.: Και εγώ αυτό συμπεραίνω πως αν κάποιοι πραγματικά δεν ήθελαν να δημιουργηθεί ένας τέτοιος πόλος θα είχαν αντιδράσει πριν χρόνια, όταν ξεκίνησε. Ισως από την άλλη να βολεύει η ύπαρξη του Σώρρα γιατί πάντα πρέπει να υπάρχει και ένα «αντίπαλο δέος» ώστε το πλήθος να παραμένει εντός ορίων. Ο «αντι-μασονικός» λόγος του Σώρρα και η συνομωσιολογία πως «οι μασόνοι αυτό, οι μασόνοι εκείνο» δεν ενοχλούν την ελευθεροτεκτονική κοινότητα σήμερα την οποία και λόγω ιδιότητας εσύ εκπροσωπείς;\nΑ.Τ.: Το οξύμωρο σχήμα σε τέτοιες περιπτώσεις είναι πως όλοι αυτοί που κάθε φορά βγαίνουν και συνθηματολογούν, στοχοποιώντας τις Μασονικές Στοές, όλως τυχαίως είναι και εκείνοι Μασόνοι. Το γεγονός για εμάς πλέον έχει καταντήσει απλά ένα αστείο. Να γνωρίζεις πως στην Ελλάδα σπανίως συμβαίνει κάποιος να “έχει τα άντερα” να πει κάτι για την Μασονία χωρίς πρώτα να έχει πάρει το “ελεύθερο”. Τώρα για το περιεχόμενο των λόγων του Σώρρα, σίγουρα όταν όλοι μας στην Ελλάδα έχουμε το δικό μας ποσοστό ευθύνης για το κατάντημα της χώρας μας, ένα μέρος αυτής της ευθύνης πρέπει να το χρεώσουμε και στις Στοές και αλίμονο αν δεν το κάναμε. Σε κάθε άλλη περίπτωση δεν θα μπορούσαμε να ισχυριστούμε πως έχουμε κατακτήσει το “Γνώθι Σαυτόν”. Είμαι ωστόσο που υποστηρίζω με κάθε επίγνωση των λόγων μου ότι και εμείς έχουμε μερίδιο ευθύνης.\nΣ.Μ.: Μιας και αναφερθήκαμε σε θέματα Ελευθεροτεκτονισμού, βγήκε πριν από καιρό στην δημοσιότητα έγγραφο της Ηνωμένης Μεγάλης Στοάς της Ελλάδας, την οποία από όσο γνωρίζω ως έχοντας τον βαθμό του Υπατου Ταξιάρχη εκπροσωπείς ως μέλος, σύμφωνα με το οποίο η Στοά αναγνωρίζει ευθύνες σε όσους εκπροσώπους του πολιτικού συστήματος είναι «Αδελφοί» (δηλαδή μέλη μασονικών Στοών) για την κατάσταση στην χώρα, προβαίνοντας μάλιστα και σε βαρείς χαρακτηρισμούς μεταξύ άλλων χαρακτηρίζοντας κάποιους και ως «προδότες». Πριν λίγο καιρό διαβάσαμε όλοι την είδηση περί μεγάλης απάτης και υπεξαίρεσης εκατομμυρίων ευρώ σε Στοά της Αθήνας. Τι συμβαίνει τόσα χρόνια στην Ελλάδα σε επίπεδο Ελευθεροτεκτονισμού; Ακολουθούν και οι Στοές το γενικότερο παράδειγμα της χώρας;\nΑ.Τ.: Για θέματα που άπτονται των οικονομικών ζητημάτων και δε άλλων Τεκτονικών Οίκων δεν θα μπορούσα να απαντήσω όμως είμαι σε θέση να σας πω ότι αρκετοί πολιτικοί ήταν πάντα μέλη Στοών ασχέτως αν οι ίδιοι δεν ήθελαν να το παραδεχτούν αυτό δημοσίως. Για εμένα προσωπικά και συνολικά για τα μέλη της δικής μας κοινότητας, εννοώ την Ηνωμένη Μεγάλη Στοά της Ελλάδος, αυτοί οι αδελφοί όσον αφορά στις πράξεις τους ως πολιτικοί έχουν πατήσει εθνικούς και τεκτονικούς όρκους και εάν κάποιος μελετήσει σωστά τον τρόπο που κινούνται καταλήγει νομοτελειακά στο συμπέρασμα πως διακατέχονται από τάσεις προδοτικές. Αν και αυτό βεβαίως δεν είναι άποψη όλης της τεκτονικής κοινότητας στην χώρα. Τουλάχιστον μπορούμε να παραδεχτούμε την κατά γενική ομολογία ανεπάρκεια ως και ανικανότητα ορισμένων τεκτόνων βουλευτών διότι ενώ εκείνοι ως τέκτονες θα έπρεπε να μεταλαμπαδεύσουν τις επαναστατικές μας θέσεις και στους υπόλοιπους και να παρασύρουν σε ανοδική πορεία όλο το πολιτικό σύστημα, όχι να παρασυρθούν οι ίδιοι από αυτό.\nΣ.Μ.: Αυτό με την ταυτότητα πολλών δημοσίων προσώπων που παρουσιάζουν σχεδόν φοβία ώστε να αποκαλύψουν την ελευθεροτεκτονική τους ιδιότητα πως μπορεί κανείς να το ερμηνεύσει; Παλαιότερα η μυστικοπάθεια ήταν αναγκαία καθώς αν αναλογιστούμε πως οι Ελευθεροτέκτονες με προσωπικό κίνδυνο και πολλές φορές αυτοθυσία στην ουσία απελευθέρωσαν τους λαούς και δημιούργησαν τα σύγχρονα κράτη – έθνη, σίγουρα διέτρεχαν μεγάλο κίνδυνο, κυρίως λόγω διώξεων από τα παλαιά σκοταδιστικά καθεστώτα. Σήμερα που υποτίθεται πως έχουν ελεύθερες Δημοκρατίες ποιο είναι το πρόβλημα; Η μήπως υπάρχει ο κίνδυνος «πισωγυρίσματος» ώστε να επιστρέψουμε σε παρελθοντικές καταστάσεις;\nΑ.Τ.: Αυτό που περιγράφεις προκύπτει από το γεγονός πως η Ελλάδα ακόμη και στους καιρούς μας έχει σε μεγάλο ποσοστό διοίκηση εκκλησιαστική παρά εκλεγμένη πολιτική με αποτέλεσμα πολλοί αδελφοί να έχουν πρόβλημα να υποστηρίξουν αυτή την ιδιότητά τους δημοσίως. Ολα τα καθεστώτα που επιθυμούν διακαώς να διατηρήσουν την όποια εξουσία τους συνήθως δημιουργούν κάποιον υπαρκτό ή ανύπαρκτο “εχθρό” ως το αντίπαλο δέος και στην περίπτωσή μας κάποιοι πολύ συγκεκριμένοι κύκλοι στοχοποιούν συνεχώς τον Ελευθεροτεκτονισμό για όλα τα κακά του κόσμου. Αλλωστε όπως γνωρίζεις κι εσύ δεν υπάρχει πιο δύσκολος αντίπαλος από τον δογματισμό και την ημιμάθεια που πηγάζει από αυτόν. Δυστυχώς σε παλαιότερες εποχές στην χώρα μας οι προηγούμενες γενιές των τεκτόνων δεν κατάφεραν να ανοίξουν παράθυρα γνώσης και αντίληψης στα ευρύτερα κοινωνικά στρώματα κάτι που συνέβη σε όλο τον υπόλοιπο ανεπτυγμένο κόσμο, σε σημείο μάλιστα που στις χώρες αυτές η ιδιότητα του τέκτονα να αποτελεί μεγάλη δημόσια τιμή για κάποιον και ένα μεγάλο ατού στο βιογραφικό του. Σου τονίζω όμως και πάλι πως προσωπικά δεν είμαι από αυτούς που φοβούνται να μιλήσουν δημοσίως για την ιδιότητά τους αυτή.\nΣ.Μ.: Θεωρείς προσωπικά βάσιμες τις πληροφορίες πως οι τύχες των κρατών – εθνών αποφασίζονται πίσω από κλειστές πόρτες και δεν διαμορφώνονται υπό το φως του Ηλίου ή έχουμε να κάνουμε με συνομωσιολογία; Ποιος ο ρόλος συναντήσεων διαφόρων διεθνών Λεσχών αλλά ακόμη και κρυφών ομάδων που υφίστανται στο παρασκήνιο και δρώντας παράλληλα με τις νόμιμες δομές των κυβερνήσεων επηρεάζουν όσους υποτίθεται πως λειτουργούν μόνο για δικό μας όφελος;\nΑ.Τ.: Λόγω του γεγονότος πως είμαι ο ιδρυτής της δεύτερης ισχυρότερης Λέσχης της Γηραιάς Ηπείρου με έδρα τα Βαλκάνια, την γνωστή “ROYAL CLUB” η οποία για όσους δεν γνωρίζουν την βάση λειτουργίας αυτών των λεσχών είναι κάτι αντίστοιχο της “Λέσχης Μπίλντεμπεργκ”, θεωρώ πως ναι, οι βαθείς προβληματισμοί και οι μεγάλες αποφάσεις προκύπτουν από τέτοιου είδους συνευρέσεις σε διεθνές επίπεδο από προσωπικότητες που είναι σε θέση να ορίσουν τις τύχες των λαών και όχι μέσα στα Κοινοβούλια των κρατών. Αυτό δυστυχώς οφείλεται στην ανικανότητα των Κοινοβουλίων να σταθούν στο ύψος τους και να οδηγήσουν τους λαούς τους με αποτέλεσμα όλη αυτή η κατάσταση να είναι εκμεταλλεύσιμοι από διάφορους παράγοντες. Δυστυχώς επαναλαμβάνω. Τώρα όσον αφορά στο γενικότερο “καλό” μας, επέτρεψέ μου να σου πω ότι κάποιοι διεθνείς τυχοδιώκτες μόνο ένα “καλό” γνωρίζουν: το κέρδος τους! Και οι συναντήσεις αυτές σε κάποιες περιπτώσεις, απουσία των λαών λόγω ανεπαρκών διοικήσεών τους, συνήθως βγάζουν θύματα! Από την άλλη να μη ξεχνάμε πως τέτοιου είδους συναντήσεις βγάζουν άπειρα καλά αποτελέσματα για μερικές χώρες που γνωρίζουν πως να συμμετέχουν στο “παιχνίδι”. Και δυστυχώς απορώ και εδώ που η Ελλάδα δεν βρίσκεται μέσα σε αυτές τις χώρες ώστε να επωφεληθεί. Αυτός άλλωστε ήταν και ο λόγος της δημιουργίας της Νοτιοανατολικής Λέσχης ώστε να προετοιμάσουμε το έδαφος για να συμμετέχει και η χώρα μας στην παραγωγή αυτών των καλών αποτελεσμάτων και στο να επωφεληθεί από αυτά. Ολα αυτά ξέρεις δεν προκύπτουν “με τον σταυρό στο χέρι” αλλά πολλές φορές χρειάζεται να γνωρίζεις πως θα χρησιμοποιήσεις τα όπλα σου. Θέλω όμως να γίνει κατανοητό πως όλοι είμαστε κατά των παρασκηνίων και των “στρογγυλών τραπεζιών” ως αδιαφανείς διαδικασίες λήψεως αποφάσεων όμως εφόσον και στον βαθμό που όλα αυτά υφίστανται είναι το σωστότερο ώστε και η χώρα μας να μπορεί να συμμετέχει και να παλεύει ώστε να μην βρίσκεται στην πλευρά του ηττημένου. Το να αλλάξεις τους κανόνες ενός παγκόσμιου παιχνιδιού δεν είναι εφικτό να γίνει οπότε κάνεις το καλύτερο για το δικό σου όφελος και όταν χρειαστεί για την επιβίωσή σου. Αυτό κάνουμε και ως Ηνωμένη Μεγάλη Στοά της Ελλάδος όταν μας δοθεί η ευκαιρία σε διάφορες διεθνείς διοργανώσεις, παρευρισκόμαστε και μαχόμαστε όπου και όταν χρειαστεί υπέρ της Ελλάδας και αυτό είναι ίσως η πρώτη φορά που συμβαίνει σε αυτή την έκταση και ένταση και σε τέτοιο υψηλό επίπεδο κάτι για το οποίο όλοι μας είμαστε περήφανοι.\nΣ.Μ.: Αν σε ερμηνεύω σωστά θέλεις να πεις ότι υπάρχει διάχυτη η άποψη πως η Ελλάδα δεν έχει παρουσία σε όλες εκείνες τις διεθνείς διαφανείς και αδιαφανείς διαδικασίες οι οποίες σε μεγάλο βαθμό επηρεάζουν τις τύχες μας; Και αν ναι, τι μπορεί να αλλάξει αυτό το σκηνικό; Είναι ικανό το πολιτικό προσωπικό να παράγει τέτοιο έργο π.χ. το Υπουργείο Εξωτερικών ή κρίνεται απαραίτητη η ιδιωτική πρωτοβουλία;\nΑ.Τ.: Ναι, είναι αλήθεια πως η παρουσία της Ελλάδας δεν συμμετέχει ενεργά όσο θα έπρεπε. Η για να το πω απλά συμμετέχει αλλά μόνο με Ελληνες μισθωμένους από ξένους παράγοντες και φυσικά όχι για τα συμφέροντα της χώρας μας. Και αυτό δεν οφείλεται σε καμία αδικία εναντίον της χώρας μας, πιστέψτε το. Σε αυτά τα “στρογγυλά τραπέζια” εκτιμώνται οι άνθρωποι με πίστη σε κάποιες αξίες και ιδανικά και η χώρα μας δυστυχώς είναι γνωστό σε όλους πως όχι μόνο δεν παράγει τέτοιους ανθρώπους αλλά είναι γνωστή διάσημη για την εύκολη εξαγορά συνείδησης. Να μη ξεχνάμε άλλωστε πως βρισκόμαστε στην θέση 69 του πλανήτη σε θέματα διαφθοράς, αδιαφάνειας και τέτοιων αρνητικών καταστάσεων μαζί με χώρες όπως η Γκάνα πράγμα που δεν μας τιμά καθόλου ως λαό και δείχνει πως από ένα σημείο και μετά έχουμε πάρει λάθος δρόμο και αυτό δυστυχώς το αναγνωρίζουν διεθνώς. Ολα αυτά καθιστούν δυστυχώς αδύνατο το να μας λάβουν υπόψη ως ισότιμους συνομιλητές σε τέτοια διεθνή παρασκηνιακά επίπεδα καθώς με όλο αυτό το κακό όνομα που έχει αποκτήσει η χώρα και ο λαός μας θεωρούμαστε όλοι αναξιόπιστοι. Και ποιος θα ήθελε για συνομιλητή του κάποιον που θεωρεί αναξιόπιστο;\nΣ.Μ.: Δεν έχει άδικο. Μέσα λοιπόν σε όλο αυτό το θολό διεθνές σκηνικό είναι πιθανό να υπάρξει εφαρμογή κάποιου σχεδίου «τελικής λύσης» για την Ελλάδα, με τον ένα ή τον άλλον τρόπο; Θετικό ή αρνητικό;\nΑ.Τ.: Μέσα σε αυτό το ομιχλώδες τοπίο η Ελλάδα εκτός όλων των άλλων έχει να αντιμετωπίσει και μία πλέον επικίνδυνη Τουρκία που όλοι βλέπουμε πως έχει συμπεριφορά περιόδου 1974 με ότι κι αν σημαίνει αυτό και ταυτόχρονα με την εμμονική συμπεριφορά των κυβερνήσεών μας να συμμετέχουν στις όποιες διαπραγματεύσεις κάθε φορά πάντοτε με τον ρόλο του θύματος έχουμε καταντήσει να είμαστε ένα κλωτοσκούφι. Με αυτά ως δεδομένα και εάν σύντομα δεν αλλάξει κάτι δραματικά προς το μέρος μας είναι πολύ πιθανό η χώρα μας να βρεθεί σύντομα και μάλιστα οικειοθελώς εκτός Ευρωζώνης και τραυματισμένη σε θέματα διεθνούς γεωπολιτικής και άμυνας.\nΣ.Μ.: Ο Ελληνισμός ωστόσο έχει τα ψυχικά και πνευματικά αποθέματα ώστε να αμυνθεί, να απαντήσει και να μετεξελιχθεί αν οι συνθήκες είναι ώριμες σε ότι οι καιροί απαιτούν. Ενα ωστόσο βασικό συστατικό της πολιτισμικής κρίσης στην οποία βρισκόμαστε σήμερα είναι το γεγονός πως το κράτος συγκυβερνάται από τα ισχυρά οικονομικά συμφέροντα της Εκκλησίας, γεγονός το οποίο δεν επιτρέπει στο πολιτικό προσωπικό να ελιχθεί όπως θα έπρεπε. Σίγουρα ως παρασκηνιακοί συγκυβερνήτες συμπεριφέρονται και άλλοι φορείς όμως αυτοί για το κέρδος τους και μόνο και όχι επεμβαίνοντας ακόμη και σε θέματα Εκπαίδευσης όπως η Εκκλησία. Βεβαίως όταν μιλάμε για Εκκλησία δεν αναφερόμαστε στην ίδια την επικρατούσα θρησκεία ούτε στο σύνολο των πιστών αλλά στα «αφεντικά» τα οποία ασκούν πολιτική χρησιμοποιώντας και την δύναμη της θρησκείας και την δύναμη του πλήθους των πιστών. Βεβαίως οι Ελληνες διαχρονικά ποτέ δεν ήταν «πιστοί» με την σημερινή έννοια της υποταγμένης μάζας αλλά μάλλον «πιστοί α λα καρτ» και σε κάθε ευκαιρία έδειχναν την αντίθεσή τους στο σημερινό θρησκευτικό καθεστώς. Βλέπεις τον λαό έτοιμο να προχωρήσει τα επόμενα χρόνια σε κάποιας μορφής ρήξη με τον πνευματικό και παρασκηνιακά πολιτικό του δυνάστη ώστε να προκύψουν νέοι πολιτικοί φορείς, απαλλαγμένοι από ιδεολογικές εξαρτήσεις με το χθες που όλοι θέλουμε να ξεχάσουμε;\nΑ.Τ.: Θεωρώ πως για να συμβεί κάτι τέτοιο πρέπει να περάσουν ακόμη πολλά χρόνια. Σαφώς η δική μας επικρατούσα θρησκεία είναι η ομορφότερη του κόσμου, μιλάει για αγάπη και καλοσύνη, όμως όπως συμβαίνει στις σύγχρονες θρησκείες όλου του κόσμου οι “οδηγοί” της με τις πράξεις τους είναι που έχουν συμβάλει στην αποστροφή του κοινού προς εκείνη. Οταν κάποιος βλέπει την ατιμωρησία να είναι καθεστώς στους κόλπους της θρησκείας του, το ίδιο όφελος να είναι κοινή πρακτική τι άλλο να πιστέψει; Για τα ψυχικά αποθέματα που αναφέρεις δεν είμαι απολύτως βέβαιος και γι αυτά. Οταν στον ελληνικό χώρο συνέβη η μετάβαση από τον πολυθεϊσμό – δωδεκαθεϊσμό στην νέα μονοθεϊστική θρησκεία οι ντόπιοι Ελληνες ξέμειναν πλέον απο ψυχικά αποθέματα και αυτό που αναφέρω δεν είναι προσωπική μου άποψη αλλά κάτι βασισμένο σε ιστορικά γεγονότα. Ο Ελληνισμός μεγαλούργησε και κυριάρχησε σε όλο τον γνωστό κόσμο επί εποχής της παλαιάς παραδοσιακής θρησκείας. Με το νέο θρησκευτικό καθεστώς αυτό που κάποτε γνωρίζαμε ως Ελληνισμό, ηθικά και πνευματικά βάλτωσε και αυτό διότι ενώ η ίδια η θρησκεία μπορεί να είναι δυνατή, με ηγέτες όμως αντάξιους του ρόλου τους αναμενόμενο είναι και οι οπαδοί της θρησκείας να ακολουθήσουν τον ίδιο ηθικό κατήφορο. Οπότε όχι, δεν θεωρώ πως κάτι μπορεί να αλλάξει σύντομα. Εδώ και πολύ καιρό οι Ελληνίδες μάνες δεν γεννούν ηγέτες αλλά η χώρα μας πλέον γεννά και θαυμάζει “Ψινάκηδες” και “Ρουβάδες”, πρότυπα δηλαδή μακράν των αιωνίων θαυμαστών ελληνικών προτύπων. Για να έχουμε Ελληνισμό μέσα μας και ψυχικά αποθέματα ώστε να ξαναγίνουμε αυτοί που κάποτε λέμε ότι ήμασταν θα πρέπει πρώτα να είμαστε Ελληνες, έτσι δεν είναι; Ε, λοιπόν δεν είμαστε παρά μόνο κατ’ ευφημισμό!\nΣ.Μ.: Τώρα είσαι κι εσύ απαισιόδοξος και αρνητικός σαν τον Λεβέντη, παρόλο που μέσα σου διαθέτεις την “σπιρτάδα” και τον δυναμισμό του Σώρρα. Εγώ ωστόσο προτιμώ περισσότερο τον Αλέξη Τσίπρα που από “αουτσάιντερ” έφτασε στην πρωτιά και από μία πορεία “μεταξύ σφύρας και άκμονος” έφθασε να παλεύει με αξιώσεις απέναντι στα διεθνή θηρία αλλά και απέναντι στον δικό μας εγχώριο κακό εαυτό. Γίνε λοιπόν περισσότερο “Τσίπρας” και δώσε έναν ελπιδοφόρο προβληματισμό για το τέλος της συζήτησης.\nΑ.Τ.: Σίγουρα το επίτευγμα Τσίπρα δεν είναι καθόλου αμελητέο, αντιθέτως είναι σημαντικό ειδικά σε αυτή την ηλικία για κάποιον να έχει πετύχει όλα αυτά. Βέβαια και αυτός ανήκει στην κατηγορία για την οποία συζητούσαμε πιο πριν, δηλαδή προετοιμάστηκε γι αυτό από τα λεγόμενα “τζάκια”, ασχέτως αν στην πορεία λειτούργησε αυτόνομα. Το ελπιδοφόρο μήνυμα που μπορώ από την πλευρά μου να στείλω είναι για τους Ελληνες του εξωτερικού που ευτυχώς δεν έχουν ταυτιστεί με την λεγόμενη “ελληνική νοοτροπία” και είναι ίσως η μόνη ελπίδα αυτού του τόπου για να ξαναβρεί την αληθινή του ταυτότητα. Στις ελληνικές κοινότητες του εξωτερικού βλέπω σοβαρές κινήσεις από ανθρώπους που πραγματικά πονάνε γι αυτή την χώρα. Σαν παράδειγμα μπορώ να αναφέρω έναν νέο άνθρωπο στις Ηνωμένες Πολιτείες που μυήθηκε από εμένα προσωπικά και σήμερα είναι “δεξί χέρι” του νέου Προέδρου Τραμπ και μάλιστα κάνει απίστευτες ενέργειες σε ομαδικό επίπεδο για τα δίκαια της Ελλάδας. Μάλιστα από ένα μεγάλο μέρος του πολιτικού σκηνικού της Ελλάδας θεωρείται ως “ανεπιθύμητος” καθώς ο ίδιος συμβάλει κατά πολύ στην αποκάλυψη και τιμωρία όλων όσων κυβέρνησαν αυτή την χώρα και έχουν ευθύνες για ότι συνέβη. Θεωρώ πως με λίγη εξωτερική βοήθεια αλλά πρώτα απ όλα με αλλαγή της σκέψης μας, σκέψη που θα πρέπει να είναι αφιερωμένη όχι σε εμάς και στο “τώρα” αλλά στις επόμενες γενιές θα μπορέσουμε με εντατική προσπάθεια να ξαναφέρουμε την χώρα σε επίπεδα της δεκαετίας του ’90. Θα ήταν υπό αυτή την έννοια ένα καλό βήμα προόδου μία τέτοιας μορφής “οπισθοδρόμηση”!


Το οικοσύστημα συνεργατών της Uni Systems διακρίνεται με τέσσερις Ώριμες Ψηφιακές Λύσεις Άμεσης Εφαρμογής στην πρωτοβουλία #GreeceVsVirus\nΤο οικοσύστημα συνεργατών Internet of Things που έχει δημιουργήσει η Uni Systems, ανταποκρινόμενο στην πρωτοβουλία Ψηφιακής Καινοτομίας ενάντια στον Κορωνοϊό του Υπουργείου Ψηφιακής Διακυβέρνησης #GreeceVsVirus, σχεδίασε και κατέθεσε τέσσερις (4) Ώριμες Ψηφιακές Λύσεις Άμεσης Εφαρμογής, οι οποίες διακρίθηκαν στο πλαίσιο της συγκεκριμένης πρωτοβουλίας. Επιπροσθέτως, μία εκ των λύσεων επιλέχθηκε προς εξέταση για άμεση χρηματοδότηση, υλοποίηση και διάθεση στο Εθνικό Σύστημα Υγείας και στην Ελληνική Κοινότητα.\nΠρόκειται για τη λύση Medi-Drone, ένα πρότυπο μοντέλο προγραμματισμένης και έκτακτης μεταφοράς ιατρικών δειγμάτων, φαρμάκων και δειγμάτων βιολογικού υλικού σε απομακρυσμένα σημεία μέσω μη επανδρωμένων τηλεκατευθυνόμενων αεροσκαφών (drones). Για την ολοκλήρωση της λύσης θα αξιοποιηθεί τεχνολογία Drone, Artificial Intelligence, Internet of Things και εξειδικευμένο λογισμικό. Ο συνεργάτης της Uni Systems σε αυτήν τη λύση είναι η ProboTEK.\nΟι συνολικά τέσσερις ώριμες και καινοτόμες λύσεις, προϊόν της ουσιαστικής συνεργασίας των μελών του IoT Innovation Ecosystem, έχουν τη δυνατότητα άμεσης ολοκλήρωσης και διάθεσης. Οι εν λόγω προτάσεις προκρίθηκαν στη διαδικασία μέσα από συνολικά 260 που κατατέθηκαν και έφθασαν στην τελική φάση διάκρισης των 55 που θα κληθούν να υποστηρίξουν το Εθνικό Σύστημα Υγείας για την αντιμετώπιση των συνεπειών της πανδημίας του κορωνοϊού.\nΗ πρωτοβουλία #GreeceVsVirus, υποστηρίζει την Πανευρωπαϊκή προσπάθεια #EUvsVirus που αποσκοπεί στην άμεση, πανευρωπαϊκή αντιμετώπιση του κορωνοϊού με τη βοήθεια της τεχνολογίας καθώς και στην αποτελεσματική διαχείριση ενδεχόμενης μελλοντικής κρίσης και πανδημίας.\nΟι υπόλοιπες τρεις διακριθείσες λύσεις συνοπτικά αφορούν:\nΑ) Σύστημα Παρακολούθησης Υγιεινής των Χεριών 2H. Πρόκειται για ολιστικό σύστημα με βάση τις τεχνολογίες Internet of Things (IoT), το οποίο καλείται να αντιμετωπίσει το θέμα της υγιεινής των χεριών εντός των νοσοκομειακών δομών.\nΒ) Σύστημα Ελέγχου Πλήθους CCC (Citizen Crowd Control). Το σύστημα θα παρακολουθεί και θα καταγράφει το επίπεδο συνωστισμού εντός συγκεκριμένων χώρων παράγοντας σημαντικά δεδομένα που θα εξασφαλίσουν την αποτελεσματική αντιμετώπιση των αναγκών πολιτών/επισκεπτών, διαχειριστών των χώρων και δημόσιων αρχών. Το σύστημα θα υλοποιηθεί με τεχνολογίες Internet of Things, Artificial Intelligence, Data Analysis και ψηφιακής σήμανσης.\nΓ) Πλατφόρμα λογισμικού CovIDPass που επιτρέπει την ασφαλή μετακίνηση επιβατών στην εποχή μετά την άρση των περιορισμών κυκλοφορίας, προκειμένου να ελαχιστοποιηθεί η πιθανότητα ενός επόμενου κύματος της πανδημίας. Η λειτουργία της θα εξυπηρετήσει την έκδοση, την ασφαλή αποθήκευση και την επικύρωση Ψηφιακών Πιστοποιητικών με στόχο την πρόσβαση των πολιτών σε μέσα μεταφοράς για τη μετακίνησή τους σε τοπικό, σε Πανελλήνιο, ακόμη και σε παγκόσμιο επίπεδο. Για την ολοκλήρωση της υπηρεσίας θα απαιτηθεί υποδομή blockchain, καθώς και η διαλειτουργικότητα με τρίτα συστήματα του Δημοσίου. Η πλατφόρμα βρίσκεται στο στάδιο ενός πλήρως λειτουργικού πρωτοτύπου και μπορεί να περάσει σύντομα σε παραγωγικό στάδιο. Η ανάπτυξη της πλατφόρμας πραγματοποιήθηκε από την Ubitech.\nΟ Αντώνης Κασσάνο, Innovation, Research & Development Director της Uni Systems, σε συνέχεια της παρουσίασης των διακριθέντων Ώριμων Ψηφιακών Λύσεων Άμεσης Εφαρμογής, δήλωσε:\n«Η πρωτοβουλία #GreeceVsVirus έφερε κοντά μία πληθώρα οργανισμών με ένα κοινό στόχο: την καταπολέμηση του COVID-19 με όπλο την τεχνολογία. Ως Uni Systems, είμαστε απόλυτα εστιασμένοι στη στρατηγική που μας έχει υποδείξει η διεθνής εμπειρία και δραστηριοποίησή μας, η οποία μας ωθεί στη δημιουργία συνεργειών μεταξύ εταιρειών, πανεπιστημίων, ερευνητικών κέντρων και start-ups. Αντίστοιχου είδους δράσεις βρίσκονται σε αλματώδη ανάπτυξη παγκοσμίως και είμαστε πεπεισμένοι ότι οι ουσιαστικές και ειλικρινείς συνεργασίες θα έχουν άμεσο αποτέλεσμα στη σημαντική αύξηση επενδύσεων καινοτομίας. Εκ μέρους της Uni Systems, ευχαριστούμε όλους τους συνεργάτες μας και ιδιαίτερα τις Ubitech, ProboTEK, Yodiwo και AllCanCode που βρίσκονται δίπλα μας σε αυτή την ενέργεια, το συντονιστικό όργανο της Πρωτοβουλίας Ψηφιακής Καινοτομίας ενάντια στον Κορωνοϊό, καθώς και τα Υπουργεία Ψηφιακής Διακυβέρνησης, Ανάπτυξης και Επενδύσεων και Υγείας για την ευκαιρία που έδωσαν σε όλες τις συμμετέχουσες εταιρείες να αναδείξουν τη δυναμική της τεχνολογίας στη μεγάλη πρόκληση που βιώνουμε. Στόχος μας είναι να βοηθήσουμε με κάθε τρόπο την πολιτεία και την αγορά και θα είμαστε αρωγοί σε αντίστοιχες μελλοντικές πρωτοβουλίες.»\n25/6/2020 - Ολοκληρώθηκαν οι εργασίες της τριήμερης διαδικτυακής θεσμικής και επαγγελματικής συνάντησης «Web Meeting for ICT - Telecoms Security, GDPR & DPO Managers» με κύριο θέμα τους όρους για την τήρηση των τεχνολογικών αρχών Ψηφιακής Ασφάλειας


Ένα μουσικό ταξίδι στο… διάστημα από τον Theodore | Typosthes\nΠΟΛΙΤΙΣΜΟΣ 17/05/2022 20:45\nΣτο νέο του δίσκο με τίτλο The Voyage\nΈνα μουσικό ταξίδι στο… διάστημα έχει ετοιμάσει ο Theodore για τους ακροατές του μέσα από το νέο του δίσκο με τίτλο "The Voyage" που κυκλοφορεί από την United We Fly.\nΜε αφορμή την πρόσφατη κυκλοφορία του, αλλά και το προγραμματισμένο live του στο χώρο του Τhe Host (21/5, Πάϊκου 4, τηλ 231 552 7999) στη Θεσσαλονίκη, ο καλλιτέχνης παρουσίασε σε εκπροσώπους των ΜΜΕ τη νέα του δουλειά το απόγευμα της Δευτέρας στο The Caravan.\nΌπως είπε, πηγή έμπνευσης αποτέλεσε η ταινία «2001: Η οδύσσεια του διαστήματος» του Στάνλεϊ Κιούμπρικ. Στον δίσκο του Theodore, ο κεντρικός ήρωάς του, που αντιπροσωπεύει το ανθρώπινο γένος, αναγκάζεται να εγκαταλείψει το σπίτι του, την Γη, προκειμένου να ξεκινήσει το πνευματικό του ταξίδι. Το άλμπουμ αποτελείται από έξι κομμάτια με στοιχεία ηλεκτρονικής μουσικής και διαρκεί 35 λεπτά. Πρόκειται για το Man and his tools, το Last day on earth, το Frame of reference, το Inertia, το Voyage και το Transcendence of man.\nΉδη έχουν κυκλοφορήσει και σχετικά video clip. Σε δύο πρωταγωνιστεί ο ηθοποιός Μιχάλης Σαράντης, ενώ στο βίντεο για το Transcendence man υπάρχει ένα καλοσχεδιασμένο animation.\nΟ ίδιος ο δημιουργός είπε πως η προετοιμασία του δίσκου ξεκίνησε τον Νοέμβρη του ’19, έπειτα από την περιοδεία που έκανε στην Γερμανία.\n«Έβλεπα το “2001: Α Space odyssey” σκεπτόμενος πως μια τέτοια ιστορία θα ήθελα κι εγώ να έχω πει στην ζωή μου. Έτσι άρχισα να φαντάζομαι ένα διαστημικό ταξίδι και πώς θα ήταν αυτό», ανέφερε ο Theodore. Και εξήγησε: « Στο πρώτο κομμάτι ο κεντρικός ήρωας αποφασίζει να φύγει από την δυστοπική πραγματικότητα, που όσο έπλαθα την ιστορία, ζήσαμε κάτι ανάλογο με την πανδημία. Ταξιδεύει λοιπόν στο διάστημα. Το δεύτερο, το Last day on earth, περιγράφει την τελευταία του μέρα στη γη, τα συναισθήματα και τις αναμνήσεις που είχε στις αποσκευές του. Στο τρίτο, το Frame of reference, ο ήρωας κοιτάει πίσω και βλέπει πόσο όμορφη είναι η Γη που πλέον τη χάνει. Στο Inertia βρίσκεται στο διάστημα με την αδράνεια… Εκεί απολαμβάνει την απόδρασή του. Στο Voyage τον ρουφάει μια μαύρη τρύπα… Εκεί συνειδητοποιεί ότι το ταξίδι είναι πνευματικό. Στο τελευταίο κομμάτι είχα στο μυαλό μου την κάθαρση που ένιωθα βλέποντας την ταινία και το τέλος της. Ο ήρωας έχει πλησιάσει στην τελική του ύπαρξη και επιστρέφει για να ξεκινήσει ένα νέο ταξίδι».\nΟι πόρτες ανοίγουν: 20.30. Ώρα Έναρξης: 21.00.\nΤιμές Εισιτηρίων: Προπώληση: 7€, Στην είσοδο: 10€.\nΤο Χόλιγουντ ψηφίζει Θεσσαλονίκη - Έρχονται και νέες ταινίες για γυρίσματα\nΜπακούρας (ΕΔΑ ΘΕΣΣ): Από το καλοκαίρι αποκλιμάκωση τιμών στην ενέργεια (ΦΩΤΟ + VIDEO)\nΈκτακτο για βροχές – εξπρές με χαλάζι: Οι περιοχές που χαλάει αύριο ο καιρός


Βίκυ Σάφρα: Μία από τις πλουσιότερες γυναίκες στον κόσμο είναι Ελληνίδα | MEGA TV\nΒίκυ Σάφρα: Μία από τις πλουσιότερες γυναίκες στον κόσμο είναι Ελληνίδα\n<iframe src="https://www.megatv.com/embed/?p=2020640040" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n06.04.2022 | 14:11 Eνσωμάτωση\nΗ Βίκυ Σάφρα βρίσκεται στη θέση 339 της λίστας Forbes με τους πλουσιότερους ανθρώπους στον κόσμο, καθώς είναι πλέον επικεφαλής της μυθικής περιουσίας των «Σάφρα».\nΜε αφορμή τη φετινή λίστα Forbes με τους πλουσιότερους ανθρώπους στον κόσμο, η εκπομπή «Ελένη» έκανε ένα βίντεο-αφιέρωμα για την Ελληνίδα, Βίκυ Σάφρα η οποία βρίσκεται ανάμεσα σε αυτούς.\nΗ Βίκυ Σάφρα παντρεύτηκε στα 17 της, τον Νο1 τραπεζίτη στον κόσμο, τον Βραζιλιάνο Τζόσεφ Σάφρα και σήμερα είναι η επικεφαλής της «μυθικής» περιουσίας του συζύγου της, καθώς εκείνος πέθανε τον περασμένο Δεκέμβριο στα 82 του χρόνια.\nΗ ίδια και τα παιδιά της κληρονόμησαν την περιουσία των 22.8 δις δολαρίων και σήμερα η ζάμπλουτη Ελληνίδα κατοικεί μόνιμα στην Ελβετία και προτιμά να διατηρεί ένα χαμηλό προφίλ.\nΗ οικογένεια Σάφρα ίδρυσε το 1840 τράπεζα στη Συρία. Ο Τζόσεφ και η Βίκυ γνωρίστηκαν στη Βραζιλία, όπου είχε μεταναστεύσει και η ίδια από την Ελλάδα. Το ζευγάρι απέκτησε τέσσερα παιδιά και δεκατέσσερα εγγόνια.\nΠαράλληλα με την επιχειρηματική τους δράση, ίδρυσαν και τον φιλανθρωπικό οργανισμό που φέρει το όνομά τους, το οποίο κάνει δωρεές σε νοσοκομεία και ιδρύματα που προωθούν την εκπαίδευση και τις τέχνες.\nΤο σπίτι που στέγαζε την οικογένεια Σάφρα είχε 130 δωμάτια, ενώ οι ίδιοι απέφευγαν τα φώτα της δημοσιότητας.


SAOS FERRIES KATA CS FERRIES ΚΑΙ ΤΩΝ ΑΣΠΟΝΔΩΝ "ΦΙΛΩΝ" ΤΗΣ - Status Radio 94.2\nSAOS FERRIES KATA CS FERRIES ΚΑΙ ΤΩΝ ΑΣΠΟΝΔΩΝ “ΦΙΛΩΝ” ΤΗΣ\nαπό τη CS FERRIES απειλές για προσφυγή στα πολιτικά και ποινικά δικαστήρια.\nαπό του άσπονδους «φίλους» της εταιρείας λοιδορίες και υπαινιγμούς που συνεχίζουν , παρά το θεσμικό τους ρόλο ,να λειτουργούν με το θυμικό παρά με την λογική.\nστους νεοεισερχόμενους στην ακτοπλοϊκή συγκοινωνία της ΣΑΜΟΘΡΑΚΗΣ, που περίμεναν ότι η προνομιακή μεταχείριση που είχαν στο θέμα της κατ΄εξαίρεσης δρομολόγησης θα είχε και συνέχεια με νέα συγκάλυψη σε μια ουσιαστική έλλειψη για την ασφάλεια της ζωής στη θάλασσα .\nστους κατ΄εξακολούθηση αρνητές κάθε ενέργειας της SAOS FERRIES και σε όσους κοντόφθαλμα επενδύουν στη διαίρεση του νησιού υπονομεύοντας ακόμη και το τωρινό επίπεδο ακτοπλοϊκής συγκοινωνίας του νησιού μας.\nΜανούσης: Ακόμα περιμένω την πρώτη μήνυση από ...\nCS FERRIES: Η απαγόρευση απόπλου έπρεπε ...


ΒΑΣΙΚΕΣ ΕΝΝΟΙΕΣ ΣΕΞΟΥΑΛΙΚΗΣ ΥΓΕΙΑΣ - PDF\nDownload "ΒΑΣΙΚΕΣ ΕΝΝΟΙΕΣ ΣΕΞΟΥΑΛΙΚΗΣ ΥΓΕΙΑΣ"\n1 ΒΑΣΙΚΕΣ ΕΝΝΟΙΕΣ ΣΕΞΟΥΑΛΙΚΗΣ ΥΓΕΙΑΣ Φύλο (sex) Σεξουαλικότητα (sexuality) Σεξουαλική υγεία (sexual health) Κοινωνική ταυτότητα (γένος) (gender) Κοινωνική ταυτότητα φύλου (gender identity) Σεξουαλικός προσανατολισµός (sexual orientation) Σεξουαλική ταυτότητα (sexual identity) Ερωτισµός (eroticism) Συναισθηµατική πρόσδεση (emotional attachment) Σεξουαλική δραστηριότητα (sexual activity) Σεξουαλική πρακτική (sexual practice) Ασφαλέστερο σεξ (sefer sex) Υπεύθυνη σεξουαλική συµπεριφορά (responsible sexual behavior)\n2 Φύλο (Sex) Το φύλο αναφέρεται στο σύνολο των βιολογικών χαρακτηριστικών που προσδιορίζει τους ανθρώπους ως άρρενες και θήλυς. Σεξουαλικότητα (sexuality) Η σεξουαλικότητα είναι ένα αναπόσπαστο τµήµα της προσωπικότητας κάθε ανθρώπινης ύπαρξης. Η πλήρης ανάπτυξή της εξαρτάται από την ικανοποίηση βασικών ανθρωπίνων αναγκών όπως η επιθυµία για επαφή, εγγύτητα, συναισθηµατική έκφραση, απόλαυση, τρυφερότητα και αγάπη. Η σεξουαλικότητα είναι µια πυρηνική παράµετρος της ανθρώπινης ύπαρξης που περιλαµβάνει το φύλο, το κοινωνικό φύλο, την ταυτότητα και το ρόλο φύλου, τον σεξουαλικό προσανατολισµό, τον ερωτισµό, την συναισθηµατική πρόσδεση (αγάπη) και την αναπαραγωγή. Βιώνεται ή εκφράζεται µε σκέψεις, φαντασιώσεις, επιθυµίες, πεποιθήσεις, στάσεις ζωής, αξίες, δραστηριότητες, πρακτικές, ρόλους, σχέσεις. Η σεξουαλικότητα είναι αποτέλεσµα αλληλεπίδρασης βιολογικών, ψυχολογικών, κοινωνικο-οικονοµικών, πολιτισµικών, ηθικών και θρησκευτικών / πνευµατικών παραγόντων. Παράγοντες που συνθέτουν την σεξουαλικότητα u Σεξουαλική ταυτότητα (sexual identity) u Ταυτότητα ρόλου του φύλου (gender identity) u Σεξουαλικός προσανατολισµός (sexual orientation) u Σεξουαλική συµπεριφορά (sexual behavior) Κοινωνική φύλο (γένος) (gender) Κοινωνικό φύλο (Gender) είναι το σύνολο των κοινωνικών αξιών, κοινωνικών στάσεων, ρόλων και χαρακτηριστικών που βασίζονται στο φύλο. Κοινωνική ταυτότητα φύλου (gender identity) Κοινωνική ταυτότητα φύλου προσδιορίζει τον βαθµό που ένα άτοµο ταυτοποιείται ως άνδρας, γυναίκα ή σε κάποιο συνδυασµό αυτών. Είναι το εσωτερικό πλαίσιο που οικοδοµείται µε την πάροδο του χρόνου το 2\n3 οποίο επιτρέπει στο άτοµο να οργανώσει την έννοια του εαυτού και να συµπεριφέρεται κοινωνικά ανάλογα µε το φύλο και την κοινωνική ταυτότητα που αποδέχεται. Σεξουαλικός προσανατολισµός (sexual orientation) Σεξουαλικός προσανατολισµός ενός ατόµου είναι ο ερωτισµός και / ή συναισθηµατική πρόσδεση (attachment) σε σχέση µε το φύλο και την κοινωνική ταυτότητα του συντρόφου που προτιµά στη σεξουαλική δραστηριότητα. Σεξουαλική ταυτότητα (sexual identity) Σεξουαλική ταυτότητα είναι η συνολική ταυτότητα του εαυτού, η οποία περιλαµβάνει πώς το άτοµο ταυτοποιείται ως άνδρας, γυναίκα, αρσενικό, θηλυκό ή κάποιοι συνδυασµοί αυτών και τον σεξουαλικό προσανατολισµό του ατόµου. Ερωτισµός (eroticism) Ερωτισµός είναι η ανθρώπινη ικανότητα να βιώνει τις εσωτερικές αντιδράσεις που εκλύονται από φυσιολογικές διεργασίες που γίνονται αντιληπτές ως σεξουαλική επιθυµία, σεξουαλική διέγερση, οργασµός και συνήθως ταυτίζονται µε τη σεξουαλική απόλαυση. Συναισθηµατική πρόσδεση (emotional attachment) Συναισθηµατική πρόσδεση είναι η ανθρώπινη ικανότητα να δηµιουργεί δεσµούς µε τους συνανθρώπους του, οι οποίοι αναπτύσσονται και διατηρούνται µέσω των συναισθηµάτων. Σεξουαλική δραστηριότητα (sexual activity) Σεξουαλική δραστηριότητα είναι µια συµπεριφορική έκφραση της σεξουαλικότητας κάποιου όπου η ερωτική παράµετρος είναι η πιο εµφανής. 3\n4 Σεξουαλική πρακτική (sexual practice) Σεξουαλική πρακτική είναι ένας τρόπος σεξουαλικής δραστηριότητας η οποία εκφράζεται από ένα άτοµο ή µια κοινότητα µε συνέπεια να αναµένεται ως συµπεριφορά. Ασφαλέστερο σεξ (sefer sex) Ασφαλέστερο σεξ είναι ένας όρος που χρησιµοποιείται για να προσδιορίσει σεξουαλικές πρακτικές και σεξουαλικές συµπεριφορές οι οποίες µειώνουν τον κίνδυνο µόλυνσης και µετάδοσης σεξουαλικώς µεταδιδοµένων νοσηµάτων και ιδιαίτερα του HIV. Υπεύθυνη σεξουαλική συµπεριφορά (responsible sexual behavior) Υπεύθυνη σεξουαλική συµπεριφορά εκφράζεται σε ατοµικό, διαπροσωπικό και κοινωνικό επίπεδο. Χαρακτηρίζεται από αυτονοµία, αµοιβαιότητα, σεβασµό, συναίνεση, προστασία, επιδίωξη απόλαυσης και ικανοποίηση. ΟΡΙΣΜΟΙ ΣΕΞΟΥΑΛΙΚΗΣ ΥΓΕΙΑΣ Τις τελευταίες τρεις δεκαετίες, η κατανόηση του όρου «σεξουαλική υγεία» αναπτύχθηκε µε ενδιαφέροντες τρόπους. Η κατανόηση αυτή σχηµατίστηκε εν µέρει από πολιτικά, κοινωνικά και ιστορικά γεγονότα, όπως τα επακόλουθα της σεξουαλικής επανάστασης του 1960, ο ανερχόµενος αγώνας για τα αναπαραγωγικά δικαιώµατα και τις εκτρώσεις, την κίνηση για τα δικαιώµατα των οµοφυλοφίλων, το ζήτηµα του υπερπληθυσµού και την απειλή του HIV/AIDS. Σεξουαλική υγεία είναι η πληρότητα των σωµατικών, συναισθηµατικών, πνευµατικών και κοινωνικών θεµάτων της σεξουαλικής ύπαρξης, µε τρόπο που να εµπλουτίζουν θετικά και να διευκολύνουν την προσωπικότητα, την επικοινωνία και την αγάπη. Σεξουαλική υγεία είναι η εµπειρία της σωµατικής, ψυχολογικής και κοινωνικο- πολιτισµικής ευεξίας η οποία σχετίζεται µε τη σεξουαλικότητα. World Association for Sexology\n5 Σεξουαλική υγεία Eίναι η εµπειρία της διαδικασίας της σωµατικής, ψυχολογικής και κοινωνικο-πολιτισµικής ευεξίας (well-being) που σχετίζονται µε τη σεξουαλικότητα. Η σεξουαλική υγεία αποδεικνύεται από την ελεύθερη και υπεύθυνη έκφραση των σεξουαλικών δυνατοτήτων που ωθούν σε αρµονικές προσωπικές και κοινωνικές ευεξία (wellness), διευκολύνοντας τα άτοµα και την κοινωνική ζωή. Δεν είναι απλά η απουσία δυσλειτουργίας, νόσου και/ή αναπηρίας. Για να αποκτηθεί και να διατηρηθεί η σεξουαλική υγεία είναι απαραίτητο να αναγνωρίζονται και να υποστηρίζονται τα σεξουαλικά δικαιώµατα όλων των ανθρώπων». Pan American health Organization, Word association of Sexology, Η σεξουαλική υγεία είναι άρρηκτα συνδεδεµένη µε τη ψυχική υγεία. Ακριβώς όπως προβλήµατα σωµατικά και ψυχικά συµβάλουν στις σεξουαλικές δυσλειτουργίες και διαταραχές, αυτές οι σεξουαλικές δυσλειτουργίες και διαταραχές µπορούν να συµβάλουν σε προβλήµατα της σωµατικής και ψυχικής υγείας. Η σεξουαλική υγεία δεν περιορίζεται στην απουσία διαταραχής ή δυσλειτουργίας, ούτε περιορίζεται µόνο στα αναπαραγωγικά χρόνια. Συµπεριλαµβάνει την δυνατότητα κατανόησης και στάθµιση των κινδύνων, ευθυνών, επιπτώσεων της σεξουαλικής πράξης και της εγκράτειας όταν χρειάζεται. Συµπεριλαµβάνει ελευθερία από σεξουαλική κακοποίηση και διακρίσεις και την ικανότητα να ολοκληρώνουν την σεξουαλικότητά τους στη διάρκεια της ζωής, να προσπορίζονται απόλαυση και να αναπαράγονται αν το επιθυµούν». Satcher, Surgeon General s Report, 2001 Η σεξουαλική υγεία είναι σπουδαία παράµετρος την σωµατικής και ψυχικής υγείας. Είναι ένα καίριο τµήµα της ταυτότητάς µας ως ανθρώπινα όντα µαζί µε τα θεµελιώδη ανθρώπινα δικαιώµατα για ιδιοτικότητα, οικογενειακή ζωή και ζωή χωρίς διακρίσεις. Βασική παράµετρος για καλή σεξουαλική υγεία είναι οι ισότιµες σχέσεις και η σεξουαλική ολοκλήρωση µε πρόσβαση σε πληροφορίες και υπηρεσίες προς αποφυγή ανεπιθύµητης εγκυµοσύνης, νόσου ή διαταραχής». 5\n6 The national Strategy for Sexual Health and HIV, Σεξουαλική υγεία ορίζεται ως µια προσέγγιση στη σεξουαλικότητα βασισµένη στην ακριβή γνώση, προσωπική ενηµερότητα και την αποδοχή του εαυτού, ότι είναι του καθενός η συµπεριφορά, οι αξίες και όπου συγκλίνουν τα συναισθήµατα και ολοκληρώνεται η προσωπικότητα και ο αυτοπροσδιορισµός. Η σεξουαλική υγεία εµπεριέχει την ικανότητα συναισθηµατικών σχέσεων µε ένα σύντροφο µε τον οποίο επικοινωνεί τις σεξουαλικές ανάγκες και επιθυµίες ώστε να είναι σεξουαλικά λειτουργικός (να έχει επιθυµία, διέγερση και ικανοποίηση), να ενεργεί διεθνώς και υπεύθυνα και να βάζει τα κατάλληλα σεξουαλικά όρια. Η σεξουαλική υγεία έχει µια κοινή παράµετρο που αντανακλά όχι µόνο την αυτοαποδοχή και τον σεβασµό αλλ επίσης σεβασµό και εκτίµηση για τις ατοµικές διαφορές και ποικιλίες και ένα αίσθηµα ότι ανήκει κάπου και συµµετοχή στη σεξουαλική κουλτούρα. Η σεξουαλική υγεία περικλείει την αίσθηση της αυτοεκτίµησης, προσωπική θελκτικότητα και επάρκεια καθώς και ελευθερία από τις σεξουαλικές δυσλειτουργίες και τα σεξουαλικά µεταδιδόµενα νοσήµατα και από βιασµό / εξαναγκασµό. Η σεξουαλική υγεία επιβεβαιώνει τη σεξουαλική ως θετική δύναµη διευκολύνοντας άλλες παραµέτρου της ζωής. Robinson et al, Η σεξουαλική υγεία είναι µια κατάσταση σωµατικής, συναισθηµατικής, πνευµατικής και κοινωνικής ευεξίας (well-being) που συνδέεται µε τη σεξουαλικότητα, δεν είναι απλά η απουσία νόσου, δυσλειτουργίας ή αναπηρίας. Η σεξουαλική υγεία απαιτεί µια θετική και µε σεβασµό προσέγγιση της σεξουαλικότητας και των σεξουαλικών σχέσεων καθώς επίσης την δυνατότητα να έχει κανείς απολαυστικές και ασφαλείς σεξουαλικές εµπειρίες, ελεύθερες από εξαναγκασµό, διακρίσεις ή βία. Για να αποκτηθεί και να διατηρηθεί η σεξουαλική υγεία θα πρέπει να γίνονται σεβαστά και να προστατεύονται τα σεξουαλικά δικαιώµατα όλων των ανθρώπων». WHO


Η εφημερίδα των μαθητών του 2ου Πρότυπου Γυμνασίου Θεσσαλονίκης: Συνέντευξη με τον ηθοποιό Τάκη Χρυσικάκο\nΣυνέντευξη με τον ηθοποιό Τάκη Χρυσικάκο\nΤην Παρασκευή 3 Φεβρουαρίου ,τα δύο τμήματα της Γ τάξης του σχολείου μας επισκέφτηκαν το θέατρο Αυλαία για να παρακολουθήσουν την παράσταση "Αναφορά στον Γκρέκο ". Με αφορμή την παράσταση αυτή πήραμε μια (πολύ )σύντομη συνέντευξη από τον πρωταγωνιστή της παράστασης Τάκη Χρυσικάκο.\nΤι σας επηρέασε πιο πολύ από το έργο και την προσωπικότητα του Καζαντζάκη;\nΤο γεγονός ότι είναι ένας στοχαστής , ένας ερευνητής, ένα ανήσυχο πνεύμα το οποίο δεν σταματάει να ψάχνει , να κάνει έρευνα , ακόμα και να αναζητά το αδύνατο. Να αναζητάει το πρόσωπο του θεού ,ας πούμε, και βεβαίως το "φτάσε όπου δεν μπορείς" για εμένα είναι ορόσημο. Υπάρχουν κομμάτια μέσα σ' αυτόν που νομίζω ότι βρίσκονται σε κάθε ανήσυχο άνθρωπο. Εγώ βρήκα πολλά κομμάτια από τον εαυτό μου , δηλαδή η αποδοχή που λέει ότι μέσα μου πάλευαν το καλό με το κακό ,το φως με το σκοτάδι και σκοπός μου ήταν να νικήσει το καλό, ας πούμε αυτό νομίζω το έχουμε όλοι και είναι και ένα κομμάτι δικό μου.Αποδέχομαι ότι παλεύουν αυτά μέσα και αποδέχεται ο μεγάλος στοχαστής ότι παλεύουν μέσα όλα αυτά.\nΘεωρείτε ότι ανακαλύπτετε ένα καινούργιο κομμάτι του εαυτού σας μέσα από αυτόν τον ρόλο;\nΕγώ δεν το κάνω για αυτό , δεν παίζω Παπαδιαμάντη, Βιζυηνό, Μάνο Ελευθερίου και άλλους μεγάλους συγγραφείς ,κλασσικούς κλπ, δεν το κάνω για τον λόγο να ανακαλύψω κάτι, ένα κομμάτι του εαυτού μου ή ακόμα την ματαιοδοξία ότι έπαιξα κάτι. Αυτό είναι με τα μεγάλα κείμενα, είναι εγώ να μάθω πράγματα ,να γνωρίσω πράγματα ,να μαθητεύσω πάνω σ΄αυτούς και με αυτόν τον τρόπο να γίνω καλύτερος. Αυτό με ενδιαφέρει εμένα , πώς εγώ μέσα από το κείμενο αυτό θα γίνω καλύτερος, ούτε να βρω σημεία αντίστοιχα με αυτά ,διότι αυτά είναι λίγο μεγαλομανίες που εμένα δεν με αγγίζουν. Ξέρω το μέγεθος μου είναι μικρό σε σχέση μ΄αυτούς τους μεγάλους και το αποδέχομαι αυτό το πράγμα, το γνωρίζω.\nΠοια είναι η αγαπημένη σας φράση από τον Καζαντζάκη;\nΕίναι αυτή που λέει:"Ξέρω καλά πως ο θάνατος δε νικιέται· μα η αξία του ανθρώπου δεν είναι η νίκη, παρά ο αγώνας για τη Νίκη. Και ξέρω ακόμα ετούτο, το δυσκολότερο: δεν είναι ούτε ο αγώνας για τη Νίκη· η αξία του ανθρώπου είναι μια μονάχα, ετούτη: να ζει και να πεθαίνει παλικαρίσια και να μην καταδέχεται αμοιβή. Κι ακόμα ετούτο, το τρίτο, ακόμα πιο δύσκολο: η βεβαιότητα, πως δεν υπάρχει αμοιβή, να μη σου κόβει τα ήπατα παρά να σε γεμίζει χαρά, υπερηφάνεια κι αντρεία, όμως για ένα είμαι βέβαιος για όλη μου την ζωή ένα δρόμος οδηγεί στον θεό , ο ανήφορος" αυτά είναι για έμενα τα αγαπημένα μου.\nΕυχαριστώ λοιπόν, τον κ.Χρυσικάκο για τον χρόνο του, τον Ηλία Γουγούση για την ηχογράφηση και τους Λαμπρινός Χατζηιωάννου και Δημήτρη Οικονόμου για την βοήθεια στην σύνταξη των ερωτήσεων( που κατέληξαν να είναι μόνο τρεις, λόγω περιορισμένου χρόνου).\nΑναρτήθηκε από Unknown στις Κυριακή, Φεβρουαρίου 05, 2017\nΕτικέτες Βιογραφίες, Εδώ χαλαρώνουμε, Εκδηλώσεις, Εκπαιδευτικές δράσεις, Η πόλη, Κοινωνία, Συνεντεύξεις


Συρία: Αντικαθεστωτικοί καταγγέλλουν «τη χρήση αερίου» στη Χομς\nΔημοσίευση 24 Δεκεμβρίου 2012, 18:23 / Ανανεώθηκε 27 Ιουνίου 2013, 14:55\nΈξι αντάρτες έχασαν τη ζωή τους στη συνοικία Χαλντιγέ της Συρίας αφού εισέπνευσαν ένα άοσμο αέριο, άγνωστης σύνθεσης, το οποίο χρησιμοποίησαν κυβερνητικά στρατεύματα στη Χομς, ανέφερε το Συριακό Παρατηρητήριο των Ανθρωπίνων Δικαιωμάτων επικαλούμενο αντικαθεστωτικούς.\nΣύμφωνα με το Παρατηρητήριο, πρόκειται για ένα αέριο που απελευθερώνεται με τη μορφή λευκού ατμού από χειροβομβίδες.\nΤο αέριο αυτό «ουδέποτε είχε χρησιμοποιηθεί ως τώρα» και προκαλεί ιλίγγους, ισχυρούς πονοκεφάλους και σε ορισμένες περιπτώσεις επιληπτικές κρίσεις, πρόσθεσε η ίδια πηγή.\nΟ διευθυντής της ΜΚΟ, Ράμι Αμπντελ Ραχμάν, δήλωσε στο Γαλλικό Πρακτορείο ότι «δεν μοιάζει να είναι ένα χημικό όπλο αλλά δεν γνωρίζουμε εάν είναι απαγορευμένο σε διεθνές επίπεδο ή όχι». Ακόμα σημείωσ ότι «οι αντικαθεστωτικοί μαχητές λένε πως δεν πρόκειται για ένα συμβατικό όπλο και είναι η πρώτη φορά που τα συμπτώματα αυτά αναφέρονται».\nΗ οργάνωση απηύθυνε έκκληση να σταλεί το ταχύτερο μια ειδικευμένη ιατρική ομάδα στη Χομς για να διασωθούν οι τραυματίες και να γίνει μια έκθεση σχετικά με τη χρήση αυτού του αερίου.


«Ο Σουλτάνος έχει χρεοκοπήσει», λένε τα ευρωπαϊκά ΜΜΕ - ΤΑ ΝΕΑ\ntanea.gr > Κόσμος > «Ο Σουλτάνος έχει χρεοκοπήσει», λένε τα ευρωπαϊκά ΜΜΕ\n«Ο Σουλτάνος έχει χρεοκοπήσει», λένε τα ευρωπαϊκά ΜΜΕ\nTANEA Team 13 Αυγούστου 2018 | 18:57\nΤην κατάσταση που επικρατεί στην τουρκική οικονομία και τους λεονταρισμούς του Ταγίπ Ερντογάν, φιλοξενούν όλα τα ξένα μέσα ενημέρωσης. Η DW μάζεψε τους τίτλους από ευρωπαϊκά μέσα τα οποία συγκλίνουν στην άποψη ότι «ο Σουλτάνος έχει χρεοκοπήσει».\nΗ βελγική De Standaard: «(…) Η τουρκική κρίση καταδεικνύει πόσο ευάλωτη είναι η Ευρώπη. Ο Ερντογάν απειλεί ότι θα αναζητήσει νέους φίλους. Αφού μαλώνει με τον αμερικανό λαϊκιστή, θα τα βρει με τον αυταρχικό ηγέτη της Ρωσίας. Ένα ρωσικό αντιαεροπορικό σύστημα έχει παραγγελθεί ήδη. Η Ευρώπη παρακολουθεί άπραγη και, φοβούμενη τις εξελίξεις, ελπίζει ότι δεν θα καταρρεύσουν οι τράπεζές της όπως και η προσφυγική συμφωνία με την Τουρκία. Το ενδεχόμενο να βροντοφωνάξει για την αποκατάσταση της δημοκρατίας στην Τουρκία δεν φαίνεται να τίθεται καν».


Πώς ο τάφος του Μ. Αλεξάνδρου συνδέεται με τον Όσιο Σισώη – pes.gr\nHome / Ειδήσεις / Πώς ο τάφος του Μ. Αλεξάνδρου συνδέεται με τον Όσιο Σισώη\tΠώς ο τάφος του Μ. Αλεξάνδρου συνδέεται με τον Όσιο Σισώη\nPosted by: Kostas Athanasoulis in Ειδήσεις, Πολιτισμός, Προτεινόμενα\n6 Ιουλίου 2016\t0\n36 Views «Προστάτης άγιος» του μεγάλου Μακεδόνα\nΟ Ορθόδοξος ερημίτης απεικονίζεται πάντα πάνω από τον τάφο του Μακεδόνα στρατηλάτη – Γιατί πιστεύεται ότι τον είχε δει και πού μπορεί να βρισκόταν\nΈνας όσιος της ορθόδοξης χριστιανικής εκκλησίας, ο ασκητής Σισώης, επί εκατοντάδες χρόνια απεικονίζεται σε αγιογραφίες πάνω από τον ανοιχτό τάφο του Μεγάλου Αλεξάνδρου. Ο Όσιος Σισώης συνιστά ένα αίνιγμα για την κλασική αλλά και τη βυζαντινή αρχαιολογία. Οι ειδικοί επιστήμονες προσπαθούν να ερμηνεύσουν τον συμβολισμό των σχετικών αγιογραφιών, οι πρώτες εκ των οποίον χρονολογούνται ήδη από τον 14ο μ.Χ. αιώνα. Και, επίσης, να απαντήσουν πειστικά στο ερώτημα: Είχε στ’ αλήθεια δει ο Όσιος Σισώης τον τάφο του Μεγάλου Αλεξάνδρου;\nΤην ύπαρξη του Οσίου Σισώη επεσήμανε στο protothema.gr ο κ. Σωτήρης Αθανασέλης, καθηγητής Τοξικολογίας στην Ιατρική Σχολή του Πανεπιστημίου Αθηνών. Συγκεκριμένα, ο κ. Αθανασέλης σε εκτενή επιστολή του με τίτλο «Ο Τάφος του Μεγάλου Αλεξάνδρου στη Χριστιανική Αγιογραφία» γράφει: «Επί πολλά χρόνια επισκέπτης στο Ζαγόρι της Ηπείρου είχα την τύχη να επισκευτώ αρκετές φορές την εκκλησία της Κοίμησης της Θεοτόκου στο χωριό Κουκούλι. Από την πρώτη επίσκεψή μου στην καταπληκτικά αγιογραφημένη αυτή εκκλησία, μού τράβηξε την προσοχή μια τοιχογραφία-αγιογραφία του Οσίου Σισώη ο οποίος βρίσκεται μπροστά στον ανοικτό τάφο του Μεγάλου Αλεξάνδρου (!) και αναφωνεί: ‘\n‘Ορών σε τάφε δειλιώ σου την θέαν και καρδιοστάλακτον δάκρυον χέω, χρέος το κοινόφλητον εις νουν λαμβάνων, πως ουν μέλλω, διελθείν περας τοιούτον. Αι, αι θάνατε τις δύναται φυγείν σε;’, ή, σε ελεύθερη απόδοση ‘Βλέποντάς σε τάφε δειλιάζω και τρομάζω στη θέα σου και χύνω δάκρυα από την καρδιά, φέρνοντας στο νού μου το χρέος που οφείλουν όλοι οι άνθρωποι να εξοφλήσουν (δηλαδή το θάνατο), έτσι και εγώ θα υποστώ ένα τέτοιο τέλος. Αχ, αχ θάνατε, ποιος είναι εκείνος που μπορεί να σε αποφύγει;’\nΗ σκηνή αυτή, όπως απεικονίζεται στην ανωτέρω τοιχογραφία, πέραν του εντυπωσιασμού που μου προκάλεσε, μού δημιούργησε και εύλογα ερωτήματα τα οποία προσπάθησα να διερευνήσω με σχετική -ομολογώ- επιτυχία αφού το όλο θέμα είναι εκτός του γνωστικού μου αντικειμένου.\nΟι μαθητές του Οσίου Σισώη, οι οποίοι θεωρούνται ως οι πρώτοι που απεικόνησαν τη σχετική σκηνή, την περιγράφουν ως εξής: ‘Σισώης ο Μέγας εν Ασκηταίς έμπροσθεν του τάφου του βασιλέως των Ελλήνων Αλεξάνδρου, του πάλαι λάμψαντος εν δόξει φρίττει και το άστατον του καιρού και της δόξης της προσκαίρου λυπηθείς, ιδού κλαίει’.\nΌσιος Σισώης – Αγ. Νικόλαος Θεολογίνας\nΟ Όσιος Σισώης γεννήθηκε το 367 και πέθανε το 429 μ.Χ. Μόνασε στην έρημο της Θηβαΐδας στην Άνω Αίγυπτο. Η μνήμη του εορτάζεται στις 6 Ιουλίου και ανήκει στην πρώτη γενιά μεγάλων ασκητών που ακολούθησε τον Μέγα Αντώνιο. Στα ασκητικά και τα αγιολογικά κείμενα χαρακτηρίζεται ως ‘Όσιος (=άγιος, μοναχός) Σισώης’ ή ‘Αββάς (=πατέρας) Σισώης’.\nTο μοναστήρι του Aββά Σισώη, στην κοιλάδα της Νιτρίας στην περιοχή Wadi el Natroun της Αιγύπτου είναι ένα από τα αρχαία μοναστήρια της Σκήτης, της κοιτίδας του χριστιανικού μοναχισμού, τα οποία λειτουργούν από τον 4ο αιώνα μ.X. Το μοναστήρι περιέχει το σκήνωμα του Οσίου Σισώη το οποίο λέγεται ότι είναι τέλεια διατηρημένο σε ένα κόκκινο πανί.\nΌσιος Σισώης – Κινητή εκόνα 16ου αι. Μουσείο Ερμιταζ\nΟι μοναχοί ισχυρίζονται ότι δεν είναι ασυνήθιστο για τον Άγιο Σισώη να κάνει θαύματα για τους αληθινά πιστούς και θεωρείται, εξάλλου, ως ένας από τους πιο σημαντικούς οσίους των Κοπτών Χριστιανών της Αιγύπτου. Οι πρώτες απεικονίσεις του, τον 16ο αιώνα, τον παριστούν ως σεβάσμιο γέροντα. Ο Όσιος Σισώης, απεικονίζεται πάντα, σε όλες τις αγιογραφίες, δίπλα στον τάφο του Μεγάλου Αλεξάνδρου, αναλογιζόμενος τη ματαιότητα της ζωής και το αναπόφευκτο του θανάτου. Γιατί όμως του Μεγάλου Αλεξάνδρου και όχι κάποιου άλλου;\nΌσιος Σισώης – Κουκούλι Ζαγορίου\nΘα πρέπει να επισημανθεί ότι παρόμοιες αγιογραφίες με αυτή του Κουκουλίου έχουν καταγραφεί, στη Μονή Μεγίστης Λαύρας και στη Μονή Ξηροποτάμου στο Άγιον Όρος, στη Μονή Βαρλαάμ στα Μετέωρα (1566) και στη Μονή Μεγίστης στο Καστελόριζο. Ακόμη απεικονίζεται σε Εκκλησίες της Καστοριάς όπως στο παρεκκλήσι του Αγίου Ιωάννου του Θεολόγου στη Μονή της Παναγίας της Μαυριώτισσας (1552), στον Αγ. Νικόλαο Θεολογίνας (1662) και στην εκκλησία του Ιωάννου του Προδρόμου στη συνοικία Αποζάρι (1727). Ανάλογη απεικόνιση υπάρχει και στη Μονή των Παμμεγίστων Tαξιαρχών στις Μηλιές του Πηλίου(1774). Σε όλες αυτές θα πρέπει να προστεθεί και η σχετικά μεταγενέστερη απεικόνιση στην Κοίμηση της Θεοτόκου στο Κουκούλι Ζαγορίου (1788).\nΌσιος Σισώης – Μονή Βαρλαάμ\nΙδιαίτερης σημασίας είναι η αγιογραφία στον Άγιο Ιωάννη το Θεολόγο στη Μονή της Παναγίας της Μαυριώτισσας στην οποία ο Όσιος Σισώης απεικονίζεται εμπρός από έναν ανοικτό τάφο όπου μαζί με το σκελετό του Μεγάλου Αλεξάνδρου απεικονίζονται και άλλοι δύο σκελετοί. Κατά μία εκδοχή αυτό είναι ένα δηλωτικό στοιχείο της μεταθανάτιας ισότητας βασιλέων και μη. Mήπως όμως η απεικόνιση αυτή υποδηλώνει ταφή του Μ. Αλέξανδρου σε πολυάνδριο;\nΌσιος Σισώης – Μονή Παναχράντου Μέγαρα (Σύγχρονη)\nΣτην αγιογραφία του Κουκουλίου το διαφορετικό (και μοναδικό σε σχέση με τις υπόλοιπες αγιογραφίες) είναι ότι στο κεφάλι του σκελετού του Μεγάλου Αλεξάνδρου διακρίνεται χρυσή κορώνα. Δεν γνωρίζω αν ανάλογες απεικονίσεις υπάρχουν και σε άλλες εκκλησίες ανά την Ελλάδα πλην των προαναφερθεισών. Μια σχετική πληροφόρηση από περισσότερο ειδικούς στο θέμα θα ήταν ιδιαίτερα χρήσιμη και κατατοπιστική.\nΌσιος Σισώης – Πρόδρομος Απιζάρι\nΟ Δωρόθεος, ο Επίσκοπος Τύρου (255-362 μ.Χ.) όταν επανήλθε από την εξορία κατά την οποία είχε εργασθεί ως σκλάβος στα ορυχεία της όασης της Σίουα στην Αίγυπτο, ανέφερε ότι οι κάτοικοί της ήταν ειδωλολάτρες και λάτρευαν τον Αιγύπτιο Θεό Άμμωνα, αλλά και τον Μέγα Αλέξανδρο ο οποίος ήταν θαμμένος εκεί. Γνωρίζοντας τις εκτενείς συζητήσεις που έχουν γίνει και γίνονται για τον εντοπισμό του ακριβούς σημείου που βρίσκεται ο τάφος του Μεγάλου Αλεξάνδρου αναλογίστηκα -με την αφέλεια του αδαούς- για ποιο λόγο ο Όσιος Σισώης απεικονίζεται πάντα μπροστά σε αυτόν τον τάφο; Μήπως πράγματι ο Όσιος Σισώης είχε βρεί τον τάφο του Μ. Αλεξάνδρου κάπου εκεί που μόναζε; Μήπως αυτό που η σχετική αγιογραφία δείχνει είναι η απεικόνιση ενός πραγματικού γεγονότος; Μήπως αν αναζητηθούν και εντοπιστούν οι ακριβείς διαδρομές του Οσίου Σισώη εντοπιστεί και ο θρυλικός πλέον τάφος του Μ. Αλεξάνδρου; Αυτά είναι σίγουρα ιδιαίτερα ενδιαφέροντα ερωτήματα που, άλλοι, πιο ειδικοί από εμένα θα μπορούσαν ή θα μπορέσουν να απαντήσουν».\nΌσιος Σισώης – Ρώσικη τεχνοτροπία\nΤο ζήτημα που θέτει η περίπτωση του Οσίου Σισώη είναι εάν η απεικόνισή του θα πρέπει να ληφθεί ως «κυριολεξία» ή να μελετηθεί για το συμβολικό της νόημα. Στην πρώτη εκδοχή η ανάλυση γίνεται στο δρόμο που ακολουθεί και ο κ. Αθανασέλης, οπότε διερευνώνται τα ιστορικά δεδομένα σχετικά με μια επίσκεψη του Σισώη στον τάφο του Μεγάλου Αλεξάνδρου. Στη δεύτερη όμως, οι αρχαιολόγοι δίνουν βάρος στο πώς η αγιογραφία αντανακλά «το φόβο του θανάτου ολόκληρου του βυζαντινού κόσμου που έχει δει μια αυτοκρατορία να καταρρέει και φιλοσοφεί πάνω στη ματαιότητα των εγκοσμίων», όπως μπορεί κάποιος να διαβάσει σε σχετικό άρθρο του archaiologia.gr.\nΌσιος Σισώης – Θεολόγος Μαυριώτισσας\nΕπίσης, το ότι στις απεικονίσεις του Οσίου Σισώη εμφανίζεται ο τάφος του Μεγάλου Αλεξάνδρου, φαίνεται πως αποτελεί μεταγενέστερη προσθήκη, πιθανότατα του Γεωργίου Φράγκου, ο οποίος το 1556 αγιογράφησε τη Μονή Βαρλαάμ, στα Μετέωρα. Ενώ λοιπόν έως τότε ο Όσιος παρουσιαζόταν πάνω από ανοιχτό τάφο αγνώστου, «δια χειρός Φράγκου» βρέθηκε πάνω από τη σαρκοφάγο του Μεγάλου Αλεξάνδρου, ακριβώς για να τονίσει ακόμη περισσότερο την ματαιότητα των εγκοσμίων.\nΌσιος Σισώης – Σύγχρονη Αγιογραφία\nΜεγάλου Αλεξάνδρου Όσιος Σισώης τάφος\t2016-07-06\nTagged with: Μεγάλου Αλεξάνδρου Όσιος Σισώης τάφος\nPrevious: Kids Cooking Club: Καλοκαιρινή μαγειρική κατασκήνωση για παιδιά\nNext: Τι αλλάζει για «πλαστικό χρήμα», αδήλωτα κεφάλαια και φόρους στα τσιγάρα


Όλες οι πληροφορίες για τον ιό Έμπολα\nΣάββατο, 09 Αυγούστου 2014 14:29\nνεα, ελλαδα, Διεθνή, Υγεία, Κοινωνικά,\nΟι Γιατροί Χωρίς Σύνορα ενημερώνουν για τον Έμπολα\nΣε εξέλιξη η μάχη κατά της επιδημίας\nΟ ιός Έμπολα πήρε το όνομά του το 1976 από την κοιλάδα του ποταμού Έμπολα, στη Λαϊκή Δημοκρατία του Κονγκό, η οποία βρίσκεται κοντά στην τοποθεσία της πρώτης εστίας.\nΕίναι μια συχνά θανατηφόρα ιογενής λοίμωξη, η οποία έχει εμφανιστεί σε σποραδικές εξάρσεις στην Αφρική. Η κλινική εικόνα της διάχυτης αιμορραγίας σε διάφορα όργανα και ο πυρετός είναι παρόμοια με αυτή που παρατηρείται στους αιμορραγικούς πυρετούς της Λάσσα, του Μάρμπουργκ και Κριμαίας – Κονγκό.\nΠώς προκαλείται και πώς μεταδίδεται;\nΗ νόσος προκαλείται από ένα από τα πέντε είδη του ιού Έμπολα. Σε κάθε επιδημία, η πρώτη ανθρώπινη μόλυνση πιστεύεται ότι οφείλεται σε δείγμα από μολυσμένο ζώο. Οι ακόλουθες περιπτώσεις οφείλονται σε επαφή με αίμα, ιστούς ή σωματικά υγρά από έναν μολυσμένο άνθρωπο ή από νεκρούς που είχαν νοσήσει και από την επαναχρησιμοποίηση μολυσμένων βελονών και συριγγών. Η χρήση των συνήθων μέτρων προφύλαξης, με την επιπλέον χρήση καλυμμάτων για τα πόδια και τα υποδήματα, εμποδίζει την εξάπλωση της νόσου, σε περίπτωση ύπαρξης μεγάλων ποσοτήτων αίματος, εμεσμάτων ή διαρροϊκών κενώσεων. Η εξάπλωση του ιού Έμπολα μεταξύ των ανθρώπων μέσω αιωρούμενων σταγονιδίων δεν έχει αναφερθεί ποτέ, συνιστάται όμως η χρήση μάσκας σε περίπτωση που ο ασθενής εμφανίζει αναπνευστικά συμπτώματα. Ο ιός δεν μεταδίδεται κατά τη διάρκεια του σταδίου επώασης.\nΗ περίοδος επώασης διαρκεί 2-3 εβδομάδες και ακολουθείται από απότομη εμφάνιση υψηλού πυρετού, μυαλγίας, διάρροιας, κεφαλαλγίας, κόπωσης και κοιλιακού άλγους. Μπορεί επίσης να υπάρχει εξάνθημα, πονόλαιμος και επιπεφυκίτιδα. Εντός 7 ημερών επέρχεται σοκ (καταπληξία), κυρίως εξαιτίας της αιμορραγίας. Περισσότεροι από τους μισούς ασθενείς καταλήγουν. Ο ασθενής καθίσταται μολυσματικός μόλις εκδηλωθεί ο πυρετός.\nΥπάρχει θεραπεία για τον ιό;\nΑυτή τη στιγμή, δεν υπάρχουν αποτελεσματικά εμβόλια ή φάρμακα εναντίον του ιού Έμπολα και η θεραπεία περιορίζεται σε υποστηρικτικά μέτρα για τη διατήρηση της αρτηριακής πίεσης, της οξυγόνωσης και του ισοζυγίου υγρών και ηλεκτρολυτών. Οι πιθανότητες επιβίωσης των ασθενών αυξάνονται εάν λάβουν την κατάλληλη φροντίδα.\nΣε ποιές χώρες παρεμβαίνουν οι Γιατροί Χωρίς Σύνορα αυτή την περίοδο για τον Έμπολα;\nΑπό την πρώτη στιγμή που εκδηλώθηκαν νέα κρούσματα Έμπολα στη Γουινέα, στα τέλη Μαρτίου 2014, οι Γιατροί Χωρίς Σύνορα έσπευσαν με εξειδικευμένες ομάδες στην περιοχή. Αυτή τη στιγμή, οι Γιατροί Χωρίς Σύνορα εργάζονται για τη θεραπεία των ασθενών του ιού Έμπολα και τον περιορισμό της εξάπλωσης της επιδημίας, που βρίσκεται σε εξέλιξη στη Γουινέα, τη Σιέρρα Λεόνε και τη Λιβερία στη Δυτική Αφρική με 676 μέλη ντόπιου και διεθνούς προσωπικού μεταξύ των οποίων επιδημιολόγοι, εξειδικευμένοι γιατροί και ειδικοί σε θέματα ύδρευσης και υγιεινής. Πολλοί εκ των οποίων διαθέτουν σημαντική εμπειρία σε επιδημίες Έμπολα, αιμορραγικούς πυρετούς και άλλες σπάνιες ασθένειες. Αυτή η πολύτιμη γνώση σημαίνει ότι οι Γιατροί Χωρίς Σύνορα ακολουθούν μια δοκιμασμένη προσέγγιση, η οποία διασφαλίζει την ποιότητα των ιατρικών δραστηριοτήτων και του ελέγχου των λοιμώξεων.\nΤί ακριβώς κάνουν οι ομάδες των Γιατρών Χωρίς Σύνορα για να καταπολεμήσουν την επιδημία του ιού Έμπολα;\nΟι Γιατροί Χωρίς Σύνορα έχουν αποστείλει περισσότερους από 50 τόνους εξοπλισμού και προμηθειών στις πληγείσες χώρες της Δυτικής Αφρικής (Γουϊνέα, Σιέρρα Λεόνε και Λιβερία) για να βοηθήσουν στην αντιμετώπιση της επιδημίας. Προτεραιότητα των ομάδων των Γιατρών Χωρίς Σύνορα είναι το στήσιμο θεραπευτικών κέντρων για τον Έμπολα και μικρότερων διαμετακομιστικών μονάδων περίθαλψης. Συνήθως το στήσιμο ενός θεραπευτικού κέντρου διαρκεί πέντε με επτά μέρες. Γύρω από το θεραπευτικό κέντρο τίθενται σε εφαρμογή μέτρα ελέγχου για να εμποδίσουν την περαιτέρω μετάδοση όπως π.χ. το στήσιμο σκηνών όπου το ιατρικό προσωπικό μπορεί να φορέσει προστατευτικές στολές, προκειμένου να εργάζεται χωρίς κίνδυνο. Η ομάδα εκπαιδεύει επίσης το ιατρικό προσωπικό στη λήψη και άλλων προστατευτικών μέτρων που τους επιτρέπουν να εργάζονται με τη μεγαλύτερη δυνατή ασφάλεια και άνεση. Πέρα από την παροχή ιατρικής και ψυχοκοινωνικής φροντίδας στα εξειδικευμένα κέντρα θεραπείας, οι Γιατροί Χωρίς Σύνορα παρέχουν υπηρεσίες πρώτων βοηθειών, απολύμανση νεκρών και την ασφαλή ταφή τους.\nΠερισσότερες πληροφορίες με τα πιο πρόσφατα στοιχεία από το μέτωπο της καταπολέμηση του ιού Έμπολα, μπορείτε να βρείτε εδώ\nΠόσο σημαντική είναι η συμβολή των τοπικών αρχών και των ίδιων των κοινοτήτων;\nΈνα μεγάλο κομμάτι στην καταπολέμηση του Έμπολα είναι η συνεργασία με τους τοπικούς φορείς και τις ίδιες τις κοινότητες. Οι Γιατροί Χωρίς Σύνορα προσφέρουν προμήθειες στο εκάστοτε Υπουργείο Υγείας για την ανέγερση περισσοτέρων κέντρων θεραπείας. Παράλληλα, οι ομάδες της οργάνωσης διεξάγουν εκπαιδευτικά σεμινάρια στο ντόπιο ιατρικό προσωπικό για τη μετάδοση τεχνογνωσίας και τη χρήση του κατάλληλου εξοπλισμού.\nΟι ομάδες των Γιατρών Χωρίς Σύνορα ανταποκρίνονται σε συναγερμούς σε χωριά, διενεργούν εκστρατείες ευαισθητοποίησης και ενημέρωσης για την ασθένεια στις τοπικές κοινότητες και προσφέρουν ψυχολογική υποστήριξη σε ασθενείς και στις οικογένειές τους. Επίσης, παρέχουν υποστήριξη στον τομέα της επιδημιολογικής επιτήρησης.\nΩστόσο, τα μέσα που διαθέτουμε ως οργάνωση είναι περιορισμένα για την καταπολέμηση της επιδημίας στο σύνολό της.\nΤι θα πρέπει να γίνει για να υπάρξει αποτελεσματική αντιμετώπιση της επιδημίας;\nΟ Παγκόσμιος Οργανισμός Υγείας, οι πληγείσες χώρες και οι γειτονικές σ’ αυτές χώρες θα πρέπει να διαθέσουν τους πόρους που χρειάζονται για την αντιμετώπιση μιας επιδημίας αυτού του μεγέθους. Κυρίως, θα πρέπει να διατεθεί εξειδικευμένο προσωπικό, να οργανωθεί εκπαίδευση γύρω από τη θεραπεία και τις ιδιαιτερότητες του Έμπολα, και να κλιμακωθούν οι ενέργειες εντοπισμού κρουσμάτων και ευαισθητοποίησης του πληθυσμού. Ο Έμπολα δεν είναι πλέον ένα θέμα δημόσιας υγείας που αφορά μόνο στις τρεις χώρες: Πλήττει ολόκληρη τη Δυτική Αφρική.\nΕίναι εκτός ελέγχου η επιδημία; Και αν ναι, ποιος ευθύνεται για αυτό;\nΗ επιδημία εκδηλώθηκε το Μάρτιο αρχικά στη Γουινέα και στη συνέχεια επεκτάθηκε στη Σιέρα Λεόνε και τη Λιβερία Η επιδημία του ιού Έμπολα στη δυτική Αφρική εξαπλώνεται ανεξέλεγκτα και υπάρχει άμεσος κίνδυνος να πλήξει και άλλες χώρες. Η κατάσταση που βλέπουμε αυτή τη στιγμή είναι πρωτοφανής, εκτός ελέγχου και επιδεινώνεται διαρκώς, καθώς η επιδημία εξαπλώνεται, κυρίως στη Λιβερία και τη Σιέρα Λεόνε, όπου υπάρχουν πολύ μεγάλες εστίες.\nΕίμαστε εξαιρετικά ανήσυχοι για την εξέλιξη της κατάστασης ιδιαίτερα στις δύο αυτές χώρες, όπου η εξάπλωση της επιδημίας γίνεται ανεξέλεγκτα και με μη ορατό τρόπο. Εάν η κατάσταση δεν βελτιωθεί αρκετά σύντομα, υπάρχει πραγματικός κίνδυνος εξάπλωσης και σε άλλες χώρες.\nΟι Γιατροί Χωρίς Σύνορα για περισσότερους από 5 μήνες ήταν η μόνη οργάνωση παροχής περίθαλψης σε ασθενείς του Έμπολα και αυτή τη στιγμή υπάρχει μεγάλη δυσκολία ανταπόκρισης στα αυξημένα κρουσμάτων που παρατηρούνται σε διαφορετικές περιοχές. Παρά το ανθρώπινο δυναμικό και τον εξοπλισμό που διέθεσαν οι Γιατροί Χωρίς Σύνορα στις τρεις πληγείσες χώρες, η οργάνωση δεν είναι σε θέση πλέον να στείλει επιπλέον ομάδες στα νέα σημεία εμφάνισης της νόσου.\nΌταν ξεσπά επιδημία Έμπολα για πρώτη φορά, οι ντόπιες κοινότητες είναι πολύ τρομοκρατημένες από την ασθένεια. Αντιμετωπίζουν τις δομές υγείας που έχουν στηθεί με καχυποψία. Εν τω μεταξύ, η έλλειψη γνώσης σε θέματα εξάπλωσης της ασθένειας έχει ως αποτέλεσμα οι κάτοικοι να εξακολουθούν να παρίστανται σε κηδείες κατά τις οποίες δεν λαμβάνονται μέτρα προστασίας. Παρά την παρουσία οργανώσεων που εργάζονται στον τομέα της δημόσιας ευαισθητοποίησης γύρω από την ασθένεια, το έργο τους δεν έχει κατορθώσει ακόμη να μειώσει τον πανικό για τον Έμπολα.\nΠαράλληλα, η αύξηση των κρουσμάτων μπορεί να οφείλεται στην απροθυμία από την πλευρά των ασθενών να επισκεφθούν το νοσοκομείο. Η μετακίνηση των μολυσμένων ατόμων, αλλά και η μεταφορά των νεκρών είναι επίσης ένα σημαντικό ζήτημα. Οι οικογένειες συχνά μεταφέρουν οι ίδιοι τους νεκρούς τους προκειμένου να τους κηδέψουν σ’ άλλες πόλεις. Ο πολλαπλασιασμός των περιοχών που έχουν εντοπιστεί κρούσματα καθιστά δύσκολη τη θεραπεία ασθενών και τον έλεγχο της επιδημίας. Οι μεγαλύτερες προκλήσεις που αντιμετωπίζουμε είναι αφενός η αντίσταση μέσα στις κοινότητες και αφετέρου η παρακολούθηση των ανθρώπων που έχουν διασχίσει τα σύνορα και μπορεί να είναι μολυσμένοι.\nΕναπόκειται στον Παγκόσμιο Οργανισμό Υγείας (ΠΟΥ) και στις κυβερνήσεις να διαθέσουν και να οργανώσουν περισσότερα μέσα αντιμετώπισης ώστε να φθάσουν στο αναγκαίο επίπεδο από το οποίο θα αρχίσει ο έλεγχος της επιδημίας. Εν τω μεταξύ, η κοινωνία των πολιτών και οι πολιτικές και θρησκευτικές αρχές δεν έχουν αποδεχθεί το μέγεθος της επιδημίας και είναι λίγες οι εξέχουσες προσωπικότητες που υποστηρίζουν δημόσια τη μάχη κατά της ασθένειας.\nΠοια είναι η αντίδραση του τοπικού πληθυσμού;\nΣτη Μακέντα, στη νοτιοανατολική Γουινέα, οι δραστηριότητες των Γιατρών Χωρίς Σύνορα ανεστάλησαν για λίγο μετά από ένα περιστατικό, όπου κάτοικοί της πέταξαν πέτρες σε κτίρια και οχήματα, υπό την εσφαλμένη εντύπωση ότι η ασθένεια μεταφέρθηκε στη χώρα από τους Γιατρούς Χωρίς Σύνορα. Ευτυχώς κανένα μέλος της ομάδας δεν τραυματίστηκε. Είναι απόλυτα κατανοητό ότι ο ντόπιος πληθυσμός ανησυχεί. Έχουν παρατηρηθεί παρόμοιες αντιδράσεις σε άλλες χώρες στο παρελθόν. Σε αυτές τις περιπτώσεις, είναι σημαντικό να εξασφαλίσουμε ότι οι τοπικοί πληθυσμοί έχουν κατανοήσει επαρκώς την ασθένεια και τους συναφείς κινδύνους. Οι Γιατροί Χωρίς Σύνορα διαθέτουμε ομάδες ευαισθητοποίησης των ασθενών, αλλά είναι πολύ δύσκολο να ενημερώσεις τους πολίτες στη δική τους γλώσσα για τον ιό και την ίδια στιγμή να επικεντρώνεσαι και στον τερματισμό της εξάπλωση του ιού.\nΟι Γιατροί Χωρίς Σύνορα εργάζονται επίσης με τις τοπικές κοινότητες για να εξασφαλιστεί ότι οι ασθενείς που νίκησαν τον ιό και πήραν εξιτήριο μπορούν να επιστρέψουν στο σπίτι τους με ασφάλεια και ότι ο καθένας αντιλαμβάνεται πώς δεν είναι πια φορείς του ιού. Τις περισσότερες φορές είναι δύσκολο να αντιμετωπιστεί το στίγμα στους ασθενείς που έχουν αναρρώσει, ακόμα και για τα ίδια μέλη της οικογένειας. Ο ασθενής που θεραπεύεται δεν παρουσιάζει κανένα κίνδυνο για τους γύρω του - μπορούν να τον φιλήσουν, να τον αγγίξουν και να τον αγκαλιάσουν χωρίς να υπάρχει κίνδυνος μετάδοσης\nΕίναι ο Έμπολα η μεγαλύτερη απειλή αυτή τη στιγμή για τη δημόσια υγεία στην Αφρική;\nΤο ότι πεθαίνουν άνθρωποι από Έμπολα στην Αφρική είναι αναμφισβήτητα τραγικό. Είναι, ωστόσο, σημαντικό να κρατήσει κανείς την αίσθηση του μέτρου και να μην ξεχνά άλλα λοιμώδη νοσήματα που είναι εξίσου θανατηφόρα. Οι μολυσματικές και παρασιτικές ασθένειες όπως η φυματίωση, η ελονοσία, η ασθένεια του ύπνου, η ασθένεια του Τσάγκας, η Λεϊσμανίαση και το έλκος του Μπουρούλη παρουσιάζουν μία εντυπωσιακή επάνοδο.\nΑπό το ξέσπασμα της επιδημίας Έμπολα το Φεβρουάριο, περίπου 300.000 άνθρωποι, έχουν πεθάνει από ελονοσία, ενώ η φυματίωση είναι πιθανόν να έχει στοιχίσει πάνω από 600.000 ζωές. Ο Έμπολα θα πρέπει να έχει την προσοχή μας σήμερα για να περιοριστεί άμεσα. Ωστόσο, θα πρέπει πάντοτε να σκεφτόμαστε όλες εκείνες τις θανατηφόρες ασθένειες που πλήττουν 14 εκατομμύρια ανθρώπους κάθε χρόνο, το 90% των οποίων ζουν σε αναπτυσσόμενες χώρες.\nΤι πρέπει να γίνει για να σταματήσουν όλες αυτές οι επιδημίες που πλήττουν κυρίως τον αναπτυσσόμενο κόσμο;\nΧάρη στις προόδους της ιατρικής η προσδοκώμενη διάρκεια ζωής των ανθρώπων στις πλούσιες χώρες αυξάνεται κατά τέσσερις μήνες ετησίως. Ταυτόχρονα, όμως, στις φτωχές χώρες η θεραπεία ορισμένων θανατηφόρων ξεχασμένων ασθενειών δεν διατίθεται καν σε αυτούς που τη χρειάζονται.\nΈνας στους τρεις ανθρώπους παγκοσμίως και ένας στους δύο στις φτωχές χώρες δεν μπορεί να έχει πρόσβαση σε βασικά φάρμακα. Για ορισμένες τροπικές ασθένειες, η έρευνα για νέα φάρμακα δεν προχωρά καθόλου. Ορισμένες θεραπείες που είναι διαθέσιμες, και που αναπτύχθηκαν πριν από δεκαετίες, προκαλούν σοβαρές παρενέργειες και αποδεικνύονται μη αποτελεσματικές κατά μικροβίων που έχουν αναπτύξει ανθεκτικότητα στα ενεργά συστατικά τους. Μερικές φορές, τα αποτελεσματικά φάρμακα έχουν αποσυρθεί από την αγορά: για παράδειγμα, η εταιρία που κατασκεύαζε ένα εναλλακτικό φάρμακο καλύτερης ποιότητας για την ασθένεια του ύπνου σταμάτησε εντελώς την παραγωγή του γιατί ήταν οικονομικά μη αποδοτικό.\nΑπό τα 1.556 φάρμακα που εγκρίθηκαν μεταξύ του 1975 και του 2004, μόνο 13 (λιγότερο από 1%) ήταν ενδεδειγμένα για την καταπολέμηση τροπικών ασθενειών. Αυτός είναι ο λόγος που ασθένειες όπως η λεισμανίαση και η ασθένεια του ύπνου ονομάζονται ξεχασμένες ασθένειες: πλήττουν πολύ μεγάλο αριθμό ανθρώπων οι οποίοι δεν έχουν αγοραστική δύναμη και κανέναν να υπερασπιστεί το δικαίωμά τους για περίθαλψη.\nΤο 1999, οι Γιατροί Χωρίς Σύνορα ξεκίνησαν εκστρατεία για την πρόσβαση στα βασικά φάρμακα. Αυτή η διεθνής πρωτοβουλία, βασισμένη στην εμπειρία των Γιατρών Χωρίς Σύνοτρα και στις ιατρικές τους γνώσεις, αποσκοπεί στη μείωση των τιμών των φαρμάκων και στην κινητοποίηση της έρευνας και της ανάπτυξης για φάρμακα ξεχασμένων ασθενειών.\nΠερισσότερες πληροφορίες για την εκστρατεία των Γιατρών Χωρίς Σύνορα για την «Πρόσβαση στα βασικά Φάρμακα μπορείτε να βρείτε εδώ: www.accesscampaign.com\nΕπιμέλεια : Γιατροί Χωρίς Σύνορα\nΣυνέντευξη του Υπεύθυνου Προγραμμάτων των MSF Απόστολου Βεΐζη στη ΝΕΡΙΤ:\nΥπότιτλος: Οι Γιατροί Χωρίς Σύνορα ενημερώνουν για τον Έμπολα\nΠερισσότερα σε αυτή την κατηγορία: « Όλα τα Full moon events στα νότια Δείτε πόσο Επικίνδυνα είναι τα USB »


Κυριακή του Παραλύτου στον Ιερό Ναό Υψώσεως του Τιμίου Σταυρού Γεωργιανής Παγγαίου - ΕΚΚΛΗΣΙΑ ONLINE\nΚυριακή, 15 Μαΐου 2022 20:09\nΑρχική » ΝΕΑ » Κυριακή του Παραλύτου στον Ιερό Ναό Υψώσεως του Τιμίου Σταυρού Γεωργιανής Παγγαίου\nΤην Κυριακή 15 Μαΐου 2022, του Παραλύτου, ο Σεβασμιώτατος Μητροπολίτης μας κ. Χρυσόστομος τέλεσε την Θεία Λειτουργία στον ενοριακό Ιερό Ναό Υψώσεως του Τιμίου Σταυρού Γεωργιανής, πλαισιωμένος υπό Ιερέων της Μητροπόλεως προεξάρχοντος του Πρωτοσυγκέλλου της Μητροπόλεως Αρχιμανδρίτου Χρυσοστόμου Μπένου.\nΤον Θείο Λόγο εκήρυξε προς τους ευσεβείς χριστιανούς ο Σεβασμιώτατος Ποιμενάρχης μας αναφερόμενος επί της Ευαγγελικής περικοπής.\nΔεν αξίζει να κλαίμε16 Μαΐου - Γιορτή σήμερα: Όσιος Θεόδωρος ο Ηγιασμένος\nΜε λαμπρότητα εορτάστηκε στην Τρίπολη η μεγάλη Δεσποτική εορτή της Πεντηκοστής.\nΚοζάνης Παύλος: Ματαίως κάποιοι κοπιάζουν- Αν έχουμε έξαρση θα τα ρίξουν στην εκκλησία\nΟ Μητροπολίτης Σερβίων και Κοζάνης Παύλος μετά την περιφορά του επιταφίου στον Άγιο Νικόλαο Κοζάνης μίλησε από τον άμβωνα . «Δεν μπορεί τον Έλληνα ό, τι και να κάνουν τα σκοτεινά κέντρα με ευκαιρίες πανδημιών να του βγάλουν την πίστη του και π.Χ .και σήμερα»


Σκοτώθηκε 60χρονος σε τροχαίο - epirus24.gr ioannina24.gr arta24.gr preveza24.gr igoumenitsa24.gr\nΝέο θανατηφόρο τροχαίο στην Ήπειρο. Χθες το απόγευμα στην επαρχιακή οδό Στεφάνης – Δερβιζιάνων, αυτοκίνητο που οδηγούσε 60χρονος ημεδαπός, εξετράπη της πορείας του, με αποτέλεσμα το θανάσιμο τραυματισμό του οδηγού. Προανάκριση για τις συνθήκες του δυστυχήματος ενεργεί το Αστυνομικό Τμήμα Ζηρού. Να σημειωθεί ότι τον περασμένο Ιούλιο τα θανατηφόρα τροχαία στην Ήπειρο ήταν τέσσερα, ενώ\nΝέο θανατηφόρο τροχαίο στην Ήπειρο. Χθες το απόγευμα στην επαρχιακή οδό Στεφάνης – Δερβιζιάνων, αυτοκίνητο που οδηγούσε 60χρονος ημεδαπός, εξετράπη της πορείας του, με αποτέλεσμα το θανάσιμο τραυματισμό του οδηγού. Προανάκριση για τις συνθήκες του δυστυχήματος ενεργεί το Αστυνομικό Τμήμα Ζηρού. Να σημειωθεί ότι τον περασμένο Ιούλιο τα θανατηφόρα τροχαία στην Ήπειρο ήταν τέσσερα, ενώ η Τροχαία απευθύνει εκκλήσεις για προσεκτική οδήγηση, κυρίως στις εθνικές οδούς και στους επαρχιακούς δρόμους.


Τα 10 καλύτερα ξενοδοχεία κοντά σε: Dehang Canyon\nΤα καλύτερα ξενοδοχεία κοντά σε: Dehang Canyon, Jishou\nWest of Jishou, Jishou, Κίνα\nDehang Canyon: Διαβάστε κριτικές\n212 από 696 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Dehang Canyon\n1,1 χλμ. από Dehang Canyon\n1,2 χλμ. από Dehang Canyon\n4,5 χλμ. από Dehang Canyon\n43,0 χλμ. από Dehang Canyon\n42,9 χλμ. από Dehang Canyon\n42,2 χλμ. από Dehang Canyon\n42,3 χλμ. από Dehang Canyon\n0,4 χλμ. από Dehang Canyon\n0,9 χλμ. από Dehang Canyon\n2,5 χλμ. από Dehang Canyon\n5,5 χλμ. από Dehang Canyon\n7,4 χλμ. από Dehang Canyon\n7,6 χλμ. από Dehang Canyon\n39,4 χλμ. από Dehang Canyon\n42,1 χλμ. από Dehang Canyon\n42,7 χλμ. από Dehang Canyon\n42,8 χλμ. από Dehang Canyon


Νέο όργανο τερματισμού οπτικών ινών - 12 κολλήσεις ταυτόχρονα!!! - Electricalnews\nΝέο όργανο τερματισμού οπτικών ινών – 12 κολλήσεις ταυτόχρονα!!!\nΕμφανίσεις : 1,122\nΗ νέα συσκευή της Furukawa Electric Co. επιτυγχάνει συγκόλληση 12 οπτικών ινών ταυτόχρονα και κατασκευάστηκε για να υποστηρίξει στις αυξημένες ανάγκες που έχουν προκύψει στα δίκτυα 5G αλλά και στα FTTH.\nΩς γνωστόν τα τηλεπικοινωνιακά δίκτυα απαιτούν πλέον ένα μεγάλο αριθμό καλωδίων και ινών τόσο στα δίκτυα κορμού όσο και στα δίκτυα διανομής και μέχρι το σημείο τελικής σύνδεσης. Ειδικά τα νέα δίκτυα 5G όπου κάθε κεραία υποστηρίζεται απο οπτικές ίνες.\nΤο νέο μοντέλο S124M12 επιτυγχάνει συγκόλληση έως και 12 οπτικών ινών ταυτόχρονα μειώνοντας σημαντικά το χρόνο που χρειάζεται για την κατασκευή ενός δικτύου. Έτσι οι κατασκευαστές καλωδίων αλλά και οι πάροχοι που χρησιμοποιούν πλέον πολύκλωνες ίνες (ribbon fiber) μπορούν να έχουν μεγάλη χωρητικότητα στα δίκτυα αλλά και να μειώνουν το συνολικό χρόνο ολοκλήρωσης της κατασκευής ή των αλλαγών/επισκευών που χρειάζονται.\nΗ νέα συσκευή είναι παρόμοια με την πολύ επιτυχημένη S179A, μικρή σε μέγεθος και βάρος (1800 γραμμάρια) και ταχύτατη στη συγκόλληση με χρόνο συγκόλλησης μόνο 15 δευτερόλεπτα και για τις 12 ίνες.\nΦυσικά η συσκευή μπορεί να κάνει συγκόλληση και σε μία μόνο ίνα με απλή αλλαγή της βάσης στήριξης των ινών καθώς επίσης και σε ribbon 2, 4, 6 ή και 8 ινών.\nΣημαντικό πλεονέκτημα είναι το οτι δέχεται και τις νέου τύπου οπτικές ίνες με διάμετρο επικάλυψης 200μm εκτός απο τις τυπικές των 250μm.\nΗ S124Μ12 είναι πλήρως αυτόματη με αναγνώριση του είδους της οπτικής ίνας έλεγχο γωνίας κοπής των ινών, ευθυγράμμιση, συγκόλληση, εφαρμογή τάσης για έλεγχο και υπολογισμό απωλειών που είναι κατα μέσο όρο στα επίπεδα του 0,05dB.\nΔιαθέτει έγχρωμη οθόνη 4.3’’ αφής για εύκολο χειρισμό και απεικόνιση ταυτόχρονα δύο αξόνων του σημείου τομής των ινών (X και Y) με διάφορες μεγεθύνσεις, 20Χ, 28Χ, 56Χ.\nΕίναι ιδιαίτερα στιβαρή και ανθεκτική με προστατευτικούς αποσβεστήρες που την καθιστούν ιδανική για χρήση σε τοπικά δίκτυα και τηλεπικοινωνίες σε εσωτερικό ή εξωτερικό χώρο.\nΕπιτρέπει επίσης αποθήκευση των τιμών για 10.000 συγκολλήσεις με παραμέτρους απώλειας συγκόλλησης, ημερομηνία, ώρα, τρόπο συγκόλλησης και άλλες παραμέτρους. Υπάρχει δυνατότητα αποθήκευσης και των εικόνων συγκόλλησης.\nΜέσω WiFi ο χειριστής μπορεί να ελέγχει όλη τη διαδικασία συγκόλλησης απο μακρυά βλέποντας ακριβώς την οθόνη της συσκευής και όλα τα στοιχεία στο κινητό ή το τάμπλετ του μέσω της ειδικής εφαρμογή της FURUKAWA (FITEL Smart App).\nΠλήρη τεχνικά στοιχεία υπάρχουν στη σελίδα http://optronics.gr/wp-content/uploads/2020/06/s124m12_en.pdf\nΔείτε το παρακάτω καταπληκτικό βίντεο, με πλήρη ανάλυση του οργάνου, τερματισμός κλπ…


Εκλογές 2019: Ιστορική νίκη της ΝΔ - «Γαλάζια» η χώρα | Athens Voice\n03.06.2019 | 00:17\nΕκλογές 2019 / © Σύνθεση ATHENS VOICE\nΤα αποτελέσματα, τα μηνύματα, οι αντιδράσεις και το βλέμμα προς την 7η Ιουλίου\nΙστορική χαρακτηρίζεται η επικράτηση της Νέας Δημοκρατίας στους Δήμους και τις Περιφέρειες. Σκεπτικισμός στον ΣΥΡΙΖΑ που χάνει το έρεισμά του.\nΧωρίς αμφιβολία το εκλογικό σώμα στην Ελλάδα για άλλη μια Κυριακή εξέφρασε στην κάλπη την εμπιστοσύνη του στους υποψήφιους της Νέας Δημοκρατίας. Το κόμμα της αξιωματικής αντιπολίτευσης απέσπασε με τις επιλογές του τη νίκη σε 12 - αν υπολογιστεί και ο προσκείμενος στην Κεντροδεξιά που εκλέγεται στο Βόρειο Αιγαίο - από τις 13 Περιφέρειες της χώρας.\nΑναλυτικά με ενσωματωμένο το 73,67% των αποτελεσμάτων και με τη συμμετοχή να κινείται λίγο πάνω από το 40%, το κόμμα της αξιωματικής αντιπολίτευσης επικρατεί σε 11 από τις 13 περιφέρειες. Ακόμη μία περιφέρεια πηγαίνει σε «αντάρτη» προερχόμενο από τη ΝΔ.\nΑλέξης Τσίπρας: Στην πολιτική αλλά και στη ζωή πρέπει να ξέρεις να κερδίζεις αλλά και να χάνεις\nΑναλυτικά τα αποτελέσματα στις περιφέρειες:\nΑνατολικής Μακεδονίας και Θράκης: Με ενσωματωμένο το 52,57% των αποτελεσμάτων προηγείται ο Μέτιος Χρήστος με 51,19%.\nΑττικής: Με ενσωματωμένο το 97,11% των αποτελεσμάτων μεγάλος νικητής είναι ο Γιώργος Πατούλης με 65,75%.\nΒορείου Αιγαίου: Με ενσωματωμένο το 54,91% των αποτελεσμάτων προηγείται ο Κωνσταντίνος Μουτζούρης με 55,57%\nΔυτικής Ελλάδας: Με ενσωματωμένο το 50,09% των αποτελεσμάτων προηγείται ο Νεκτάριος Φαρμάκης με 55,51%\nΔυτικής Μακεδονίας: Νικητής ο Γεώργιος Κασαπίδης με 52,13%.\nΗπείρου: Νικητής ο Αλέξανδρος Καχριμάνης με 57,10%\nΘεσσαλίας: Νικητής ο Κωνσταντίνος Αγοραστός με 55,75%\nΙονίων Νήσων: Επικράτηση της Ρόδης Κράτσα με 59,48%, με ενσωματωμένο το 48,70% των αποτελεσμάτων\nΚεντρικής Μακεδονίας: Νικητής ο Απόστολος Τζιτζικώστας με 62,03%\nΚρήτης: Νικητής ο Σταύρος Αρναουτάκης με 60,78%\nΝοτίου Αιγαίου: Νικητής ο Γ. Χατζημάρκος με 53,61%\nΠελοποννήσου: Με ενσωματωμένο το 58,42% προηγείται ο Παναγιώτης Νίκας με 53,35%\nΣτερεάς Ελλάδας: Με ενσωματωμένο το 59,13% προηγείται ο Φάνης Σπανός με 52,02%\nΊδιο το σκηνικό και στους μεγάλους Δήμους της χώρας, καθώς είναι λίγοι οι εκλεγμένοι με παρατάξεις που πρόσκεινται στο κυβερνών κόμμα. Η Αθήνα επιστρέφει μετά από εννέα χρόνια στη Νέα Δημοκρατία με μεγάλο νικητή τον Κώστα Μπακογιάννη. Ο πρώην Περιφερειάρχης Στερεάς Ελλάδας επικράτησε με ποσοστό ρεκόρ του αντιπάλου του Νάσου Ηλιόπουλου.\n«Επειδή είθισται να λέγεται ότι ο δήμαρχος είναι ο πρώτος πολίτης. Όχι, εγώ θα είμαι ο τελευταίος πολίτης και θα υπηρετώ κάθε Αθηναίο και Αθηναία». Αυτή ήταν η πρώτη δήλωση του νέου δημάρχου της Αθήνας, ο οποίος θα αναλάβει τα νέα του καθήκοντα από τον Σεπτέμβριο. Υποσχέθηκε μια γραμμή συναινετική, χωρίς παρατάξεις και με μόνη παράταξη την Αθήνα.\nΗ έκπληξη στους Δήμους έγινε στη Θεσσαλονίκη. Ο νικητής του πρώτου γύρου Νίκος Ταχιάος δεν κατάφερε να επαναλάβει το καλό αποτέλεσμα της 26ης Μαΐου. Ο Κωνσταντίνος Ζέρβας με την παράταξη «Ναι στη Θεσσαλονίκη» είναι ο διάδοχος του Γιάννη Μπουτάρη. Ως εκ τούτου ο Νίκος Ταχιάος θα έχει την πλειοψηφία στο δημοτικό συμβούλιο, αλλά δεν θα είναι δήμαρχος της πόλης. «Θα είμαι ο δήμαρχος που θα κάνει τη δουλειά», είπε στην επινίκια ομιλία του ο Κωνσταντίνος Ζέρβας.\nΣτον Πειραιά εύκολη ήταν η επικράτηση και επανεκλογή του Γιάννη Μώραλη. Στην Πάτρα ο «κόκκινος» Κώστας Πελετίδης ανανεώνει τη θητεία του με ποσοστό 71%!\nΣτα επιτελεία των κομμάτων\nΕκ διαμέτρου αντίθετα τα συναισθήματα σε Πειραιώς και Κουμουνδούρου. Για πρωτοφανή νίκη κάνει λόγο η Νέα Δημοκρατία, ενώ ο ΣΥΡΙΖΑ ρίχνει την ευθύνη στους πολίτες με την αποχή και εστιάζει τη μάχη στις εθνικές εκλογές της 7ης Ιουλίου.\n«Σήμερα έγινε το δεύτερο βήμα της μεγάλης πολιτικής αλλαγής που επιθυμούν οι πολίτες. Το μήνυμά τους είναι ηχηρό και καθολικό, καθώς ποτέ στο παρελθόν μια παράταξη δεν είχε κερδίσει τις 12 από τις 13 περιφέρειες της χώρας. Και μάλιστα τις 11 εξ αυτών με τους υποψηφίους που είχαν την επίσημη υποστήριξή της» αναφέρει χαρακτηριστικά στην ανακοίνωση της η Πειραιώς για τις επαναληπτικές εκλογές.\n«Το εξαιρετικά χαμηλό επίπεδο συμμετοχής των πολιτών στον δεύτερο γύρο είναι το βασικό χαρακτηριστικό της σημερινής εκλογικής αναμέτρησης» ήταν το πρώτο σχόλιο κομματικών πηγών του ΣΥΡΙΖΑ.\nΜητσοτάκης και Τσίπρας κάνουν δηλώσεις\nΟ πρόεδρος της Νέας Δημοκρατίας Κυριάκος Μητσοτάκης μετέβη στην Πειραιώς για να συγχαρεί με επίσημο και πανηγυρικό τρόπο τους υποψηφίους στις Αυτοδιοικητικές Εκλογές 2019 που εκλέχθηκαν με τη στήριξη της Νέας Δημοκρατίας. «Δώσαμε από την αρχή πολιτική διάσταση στη μάχη των περιφερειακών εκλογών. Θέλουμε τους περιφερειάρχες συμμάχους. Χαίρομαι. Γιατί σήμερα στις 12 από τις 13 Περιφέρειες της χώρας επικράτησαν στελέχη που προέρχονται από την οικογένειά μας. Ο χάρτης της Ελλάδας βάφτηκε και σήμερα γαλάζιος. Το γαλάζιο είναι το χρώμα της πατρίδας μας και όχι της παράταξής μας» είπε χαρακτηριστικά.\nΕν αντιθέσει ο πρωθυπουργός και πρόεδρος του ΣΥΡΙΖΑ μετέβη στην πλατεία Συντάγματος στο περίπτερο της ηττημένης Ρένας Δούρου. Με μαύρο πουκάμισο, αλλά και κάποια συγκρατημένα χαμόγελα αρκέστηκε στη δήλωση ότι στην «πολιτική αλλά και στη ζωή πρέπει να ξέρεις να κερδίζεις, αλλά και να χάνεις».\nΑλέξης Τσίπρας © INTIMENEWS /ΤΖΑΜΑΡΟΣ ΠΑΝΑΓΙΩΤΗΣ\nΓιώργος Πατούλης /© ΑΠΕ-ΜΠΕ/ΓΙΑΝΝΗΣ ΚΟΛΕΣΙΔΗΣ\nΤο πρακτορείο ειδήσεων Reuters μεταδίδει επίσης τις πολιτικές εξελίξεις στην Ελλάδα. Στο τηλεγράφημα του πρακτορείου με τίτλο «Οι αντιπολιτευόμενοι συντηρητικοί επικρατούν στις τοπικές εκλογές στην Ελλάδα» γράφει χαρακτηριστικά: «Στις τοπικές εκλογές της Κυριακής στην Ελλάδα το συντηρητικό αντιπολιτευόμενο κόμμα κατέγραψε περαιτέρω κέρδη σε βάρος του κυβερνώντος ΣΥΡΙΖΑ ενόψει των προβλεπόμενων γενικών εκλογών του επόμενου μήνα».\nΡένα Δούρου /© ΑΠΕ-ΜΠΕ/ΕΥΗ ΦΥΛΑΧΤΟΥ\nΜεγάλα τα ποσοστά της αποχής\nΝότια Προάστια / © INTIME NEWS/ΣΤΕΦΑΝΟΥ ΣΤΕΛΙΟΣ\nΚυριάκος Μητσοτάκης: Μας περιμένει σκληρή δουλειά. Σε πέντε βδομάδες από τώρα έρχονται κρίσιμες εκλογές.\nΕπόμενο ραντεβού στις 7 Ιουλίου\nΟι Έλληνες πολίτες θα προσέλθουν ξανά στις κάλπες. Ο γενικός γραμματέας του ΣΥΡΙΖΑ, Πάνος Σκουρλέτης, διαβεβαίωσε ότι τη Δευτέρα 10 Ιουνίου ο Πρωθυπουργός θα μεταβεί στο Προεδρικό Μέγαρο και θα ζητήσει από τον Προκόπη Παυλόπουλο τη διενέργεια πρόωρων εκλογών.\nΠάνος Σκουρλέτης/© INTIME NEWS/ΚΑΠΑΝΤΑΗΣ ΔΗΜΗΤΡΗΣ\nΤο Μαξίμου, μάλιστα, έσπευσε να χαρακτηρίσει «ανοησίες» τις φήμες περί διενέργειας εκλογών τον Σεπτέμβριο. Όλα δείχνουν ότι η επόμενη προσφυγή στις κάλπες θα είναι την Κυριακή 7 Ιουλίου.


ΕΛ.Κ.Ε ΑΕ - Ελαιουργική Κεντρικής Ελλάδος\n(+30) 22310 93491\nΗ Ελαιουργική Κεντρικής Ελλάδος ιδρύθηκε το 1979 με μορφή Εταιρείας Περιορισμένης ευθύνης και το 1991 Μετατράπηκε σε Ανώνυμη εταιρεία. Με έδρα της τον Βόλο του Νομού Μαγνησίας και το εργοστάσιο να βρίσκεται στην Δαμάστα Φθιώτιδας. Η μονάδα παραγωγής στη Λαμία, λειτουργεί από το 1980 μέχρι σήμερα χωρίς διακοπή.\nΗ λειτουργιά ενός πυρηνελαιουργείου ολοκληρώνει τον κύκλο παραγωγής της ελιάς και είναι απαραίτητη η ύπαρξη για την επεξεργασία των υποπροϊόντων – παραπροϊόντων από την επεξεργασία της ελιάς – παραγωγή ελαιόλαδου. Στο εργοστάσιο περιλαμβάνει τρεις διαφορετικές λειτουργίες.\n1. Πυρηνέλαιο ακατέργαστο (μπρούτο)\nΧρησιμοποιείται κυρίως στη σαπωνοποιία. Πρόκειται για συγκριτικά εξαιρετικό προϊόν μετά το ελαιόλαδο.\nΧρησιμοποιείται για παραγωγή θερμότητας σε Βιομηχανίες, βιοτεχνίες, θερμοκήπια αλλά & για οικιακή χρήση.\n3. Βαμβακέλαιο ακατέργαστο (μπρούτο)\nΤο όξινο χρησιμοποιείται στην παραγωγή βιοκαυσίμου, ενώ το εξευγενισμένο, σε ευρεία ποικιλία τροφίμων.\nΠροϊόν υψηλής θρεπτικής αξίας, χρησιμοποιείται ως βρώσιμη ζωοτροφή για διάφορες κτηνοτροφικές επιχειρήσεις.\nΜπορεί να χρησιμοποιηθεί ως υγρό συστατικό σε μαργαρίνες και προϊόντα επάλειψης.\nσυνεχής τεχνολογική εξέλιξη.\nπλήρης συμμόρφωση με τις νέες και ισχύουσες νομοθεσίες για την λειτουργιά της μονάδας.\nσυνεχής ανάπτυξη του δικτύου πωλήσεων.\nσυνεργασία με τους τοπικούς και περιφερειακούς παράγοντες.\nσυνεχείς έλεγχοι για την ποιότητα των προϊόντων.\nΑνακοίνωση – Αγγελία πρόσληψης προσωπικού στην ΕΛΚΕ Α.Ε.\nΤο πυρηνελαιουργείο της ΕΛ.ΚΕ ΑΕ αναζητά ικανούς-ες επαγγελματίες για την στελέχωση του εργοστασίου της\nΕΛΚΕ Α.Ε.: Οικονομικά Στοιχεία 2020 – 2021\nΔείτε τα αναλυτικά οικονομικά μας στοιχεία για την περίοδο 2020 – 2021.\nΕΛΚΕ Α.Ε.: Οικονομικά Στοιχεία 2019 – 2020\nΔείτε τα αναλυτικά οικονομικά μας στοιχεία για την περίοδο 2019 – 2020.\nΤρικούπη 4, Βόλος\n(+30) 24210 25612\n© 2021 - 2022 ΕΛΚΕ Α.Ε.\n204ο χλμ Ε.Ο. Αθηνών Λαμίας, Λαμία\n204ο χλμ Ε.Ο. Αθηνών Λαμίας\n© 2021 ΕΛΚΕ Α.Ε.\nΗ ΕΛ.Κ.Ε. ΑΕ αναζητά διαρκώς ικανούς και δημιουργικούς ανθρώπους. Αν ενδιαφέρεσαι να γίνεις μέλος μιας δυναμικής ομάδας που εργάζεται με κέφι & δημιουργικότητα, θα χαρούμε πολύ να επικοινωνήσεις μαζί μας.\nΑποδέχομαι η ΕΛ.Κ.Ε ΑΕ να χρησιμοποιεί τα ως άνω προσωπικά δεδομένα, αυστηρά εμπιστευτικά, προκειμένου να επικοινωνήσει μαζί μου.


Ένα σπάνιο αρχαιοελληνικό αστρονομικό ποίημα - PagasitikosNews\nΒρίσκεστε εδώ: ΚΕΝΤΡΙΚΗ / ΑΝΑΚΟΙΝΩΣΕΙΣ - ΑΡΘΡΑ / Ένα σπάνιο αρχαιοελληνικό αστρονομικό ποίημα\nΈνα σπάνιο αρχαιοελληνικό αστρονομικό ποίημα\n4 Ιανουαρίου 2022 - 11:00 Από Τριαντάφυλλος Γαβρινιώτης\nΜεταγραμμένο από τον αείμνηστο φιλόλογο – γυμνασιάρχη Κωνσταντίνο Κάρκο\nΠέρασε ένας περίπου χρόνος από τότε που χάσαμε τον συνάδελφο φιλόλογο – γυμνασιάρχη Κωνσταντίνο Κάρκο, ο οποίος ευτυχώς πρόλαβε και μας άφησε μεταγραμμένο σε ποιητικό λόγο το θαυμάσιο και σπάνιο αστρονομικό έργο «Φαινόμενα και Διοσημεία, Αράτου του Σολέως».\nΈτσι στη σειρά των αστρονομικών εκδόσεων της Εταιρείας Αστρονομίας και Διαστήματος, παρουσιάζουμε σήμερα την ηλεκτρονική έκδοση, του ποιήματος αυτού που είναι το καλύτερο αρχαίο ποίημα μετά τα έπη του Ομήρου, που το απάγγειλαν ή το τραγουδούσαν οι αρχαίοι Έλληνες.\nΠρόκειται για ένα ποίημα που περιγράφει τους αστερισμούς του ουρανού, οι οποίοι ήταν γνωστοί στην αρχαιότητα, τις σχέσεις μεταξύ τους, τον τρόπο με τον οποίο ανευρίσκονται στον ουράνιο θόλο, το χρόνο κατά τον οποίο ανατέλλουν και δύουν καθώς και τα μηνύματα τα οποία δίνουν, ιδιαίτερα στους γεωργούς για να προγραμματίζουν τις γεωργικές εργασίες τους και στους ναυτικούς, για να διεξάγουν με καλούς οιωνούς τα ταξίδια τους.\nΓια την όλη δόμηση και παρουσίαση του βιβλίου αυτού, δύο ήταν οι κύριοι συντελεστές, που συνεργάστηκαν, εδώ και αρκετά χρόνια και κατόρθωσαν να το φέρουν εις πέρας και να το ολοκληρώσουν για την παρούσα έκδοση.\nΠρώτα και κύρια ο αείμνηστος, πλέον, Κωνσταντίνος Κάρκος (1934 – 2021) δόκιμος φιλόλογος και γυμνασιάρχης ο οποίο απέδωσε ποιητικά στη νεοελληνική γλώσσα όλα τα νοήματα του σπάνιου αυτού πονήματος, που σώζεται από τον 3ο αιώνα π.Χ. Και ύστερα ο Κωνσταντίνος Μαυρομμάτης, μαθηματικός, πρώην λυκειάρχης και πρώην πρόεδρος της Εταιρείας μας, ως ειδικός για τη σωστή απόδοση των αστρονομικών στοιχειών του βιβλίου.\nΕπί πλέον το βιβλίο πλαισιώνεται από πλήθος εικόνων των αστερισμών, παρμένων από τους «Ιστορικούς χάρτες του ουρανού 1500 – 1800 μ.Χ.» του αστρονομικού ημερολογίου 2003, που εξέδωσε ο Βασίλειος Ζαφειρόπουλος, καθηγητής φυσικής του Πανεπιστημίου Πατρών και πρόεδρος της Αστρονομικής Εταιρείας Πάτρας «Ωρίωνας», καθώς και από το ογκώδες βιβλίο του Γάλλου αστρονόμου Καμίλ Φλαμμαριόν: «Οι αστέρες και τα περίεργα του ουρανού», ευγενική προσφορά του Ευσταθίου Ζαφραντζά, πρώην Μέλους του Διοικητικού Συμβουλίου μας.\nΣτον πρόλογο του βιβλίου ο Κ. Μαυρομμάτης σημειώνει μεταξύ των άλλων και τα εξής: «Τον συνάδελφο Κωνσταντίνο Κάρκο, τον γνώριζα εδώ και πολλά χρόνια, ως έναν πολύ καλό φιλόλογο και πάρα πολύ καλό δάσκαλο. Μόλις, όμως, τα τελευταία χρόνια, γύρω στα 2010, ανακάλυψα ότι ασχολείται πολύ με το να γράφει τα πάντα με ποιητικό τρόπο, χρησιμοποιώντας το 15σύλλαβο παροξύτονο στίχο, που ανευρίσκεται σε πάρα πολλά δημώδη ποιήματα του ελληνικού λογοτεχνικού ρεπερτορίου.\nΤου έκανα, λοιπόν την πρόταση να αναλάβει να γράψει σε σύγχρονο ποιητικό λόγο το αρχαίο ποίημα του Αράτου του Σολέως. Δέχτηκε ευχαρίστως την πρόταση, και\nαρχίσαμε μαζί την εργασία ώσπου σε δυο περίπου χρόνια, καταφέραμε και διεξήλθαμε ολόκληρο το αρχαίο κείμενο των 1155 στίχων. Τότε ήρθε επί πλέον η δική μου σειρά να σχολιάσω και να παρουσιάσω σε σημειώσεις κυρίως τη μυθολογία των αστερισμών που αναφέρονται στα κείμενα, ώστε οι αναγνώστες να γνωρίζουν το τι ακριβώς παριστάνουν οι αστερισμοί, με μερικά ιστορικά και μυθολογικά στοιχεία τους».\nΟ ίδιος ο συγγραφέας Κων/νος Κάρκος τονίζει στο εισαγωγικό του σημείωμα: «Ο Άρατος γεννήθηκε στους Σόλους της Κιλικίας γύρω στο 310 π.Χ. Υπήρξε πολυμερής νους. Ήταν γιατρός, μαθηματικός, αστρονόμος και ποιητής.\nΑφού επισκέφθηκε πολλούς διανοούμενους, από τους οποίους έμαθε πολλά, πήγε στην Πέλλα της Μακεδονίας μετά από πρόσκληση του βασιλιά Αντίγονου Γονατά. Στο γάμο αυτού με την κόρη του βασιλιά Σέλευκου, ο Άρατος έγραψε το πρώτο ποίημά του με τίτλο: «Ύμνος εις Πάνα». Στο ποίημα αυτό εξυμνούσε τον Αντίγονο. Το ποίημα άρεσε στον Αντίγονο και στο περιβάλλον του, γι’ αυτό ο Αντίγονος τον καθιέρωσε ως ποιητή του παλατιού του και του ανέθεσε να γράψει ένα ποίημα για τους αστέρες και τους αστερισμούς του ουρανού.\nΤο ποίημα «Φ α ι ν ό μ ε ν α κ α ι Δ ι ο σ η μ ε ί α» είναι από τα πιο πετυχημένα ποιήματα της ελληνικής αρχαιότητας με επιστημονικό θέμα. Το μετέγραψα σε ελεύθερο 15σύλλαβο στίχο, γιατί το νεοελληνικό μέτρο, που προσιδιάζει περισσότερο σε δακτυλικό εξάμετρο, είναι ο ιαμβικός 15σύλλαβος στίχος.\nΣτη μεταγραφή αυτή βοηθήθηκα πολύ από την μεταγραφή σε πεζό λόγο του Ευάγγελου Σπανδάγου (Εκδόσεις «Αίθρα», Αθήνα 2002), καθώς και του Θεόδωρου Μαυρόπουλου (Εκδόσεις Ζήτρος, Θεσσαλονίκη 2007) σε ιαμβικό 15σύλλαβο.\nΣυμπαραστάτη και συνοδοιπόρο σ’ αυτή την προσπάθεια είχα το συνάδελφο μαθηματικό και ερασιτέχνη αστρονόμο, με επαρκέστατες σχετικές γνώσεις, Κωνσταντίνο Μαυρομμάτη, πρώην λυκειάρχη, από τα Κανάλια της Καρδίτσας. Με την παρότρυνσή του ασχολήθηκα με το αξιόλογο ποίημα του Αράτου. Έκανε σημαντικές διορθώσεις σε ό,τι αφορά στα αστρονομικά «Φαινόμενα και Διοσημεία». Παρακολουθούσε την προσπάθειά μου βήμα – βήμα μέχρι του σημείου να μάθει πώς λειτουργεί ο έμμετρος λόγος και να εξοικειωθεί με τον ιαμβικό 15σύλλαβο στίχο».\nΤο βιβλίο διατίθεται μόνο ηλεκτρονικά από τη νέα ολοκληρωμένη και άρτια δομημένη ιστοσελίδα της Εταιρείας www.astronomos.gr\nΕτικέτες: αστρονομικό ποίημα\nΣχηματισμός δικογραφίας για φθορά ξένης ιδιοκτησίας\n4 Ιανουαρίου 2022 - 10:59 Από Τριαντάφυλλος Γαβρινιώτης\nΝεκρός ο αγνοούμενος ψαράς στην Σκιάθο\n4 Ιανουαρίου 2022 - 12:03 Από Τριαντάφυλλος Γαβρινιώτης\nΥπόθεση βιασμού στη Θεσσαλονίκη: Τι κατέθεσαν οι τρεις εμπλεκόμενοι #ΒιασμόςστηΘεσσαλονίκη - https://t.co/aSg6KbIDcF - 33 λεπτά πριν\nΈκλεβαν κλουβιά με πουλιά και συνελήφθησαν #κλοπή #ληστεία - https://t.co/QimXFPSdd0 - 38 λεπτά πριν


Παραιτήθηκε από την ηγεσία της Λαϊκής Ενότητας ο Λαφαζάνης - Metrosport.gr\nΠαραιτήθηκε από την ηγεσία της Λαϊκής Ενότητας ο Λαφαζάνης\nΟ γραμματέας του πολιτικού συμβουλίου της ΛΑΕ ανέλαβε την ευθύνη για το άσχημο αποτέλεσμα του κόμματος στις Ευρωεκλογές\nNews 02.06.2019 12:45\nΤην παραίτησή του από τη θέση του γραμματέα της Λαικής Ενότηταε υπέβαλε ο Παναγιώτης Λαφαζάνης.\nΟ γραμματέας του πολιτικού συμβουλίου της ΛΑΕ ανέλαβε την ευθύνη για το άσχημο αποτέλεσμα του κόμματος στις Ευρωεκλογές και αποχώρησε από την ηγεσία του.\nTAGS: Πολιτική News\nΕΚΤΑΚΤΟ: Ένταση στο Δ.Σ. Θεσσαλονίκης λόγω ελέγχων από την ΕΛ.ΑΣ.\nΝέο LEGO Store στο κέντρο της Θεσσαλονίκης\nΞυλοδαρμός 11χρονου μαθητή: Η ΕΛ.ΑΣ. ψάχνει μάρτυρες


ü Να ανατραπούν τα αντεργατικά μέτρα που εξήγγειλε η Κυβέρνηση.\nü Να καταργηθούν όλοι οι αντιασφαλιστικοί και αντεργατικοί νόμοι της τελευταίας 20ετίας.\nü Να σταματήσουμε να πληρώνουμε εμείς τα λάθη της οικονομικοπολιτικής νομενκλατούρας της χώρας.\nü Να διασφαλιστεί πλήρως η εργασία των εργαζομένων του κλάδου.\nü Να υπογραφεί ΣΣΕ που θα παρέχει αξιόλογες αυξήσεις στους εργαζομένους τεχνικούς ραδιοφωνίας.\nü Να τηρείται πιστά η ΣΣΕ.\nü Να διασφαλιστούν τα κοινωνικά και ασφαλιστικά δικαιώματά μας.\nü Να μην θιγούν σε καμιά περίπτωση τα συνταξιοδοτικά χρονικά όρια.\nü Να μπει φραγμός στην συρρίκνωση των συντάξεων.\nü Να διασφαλιστεί ο θεσμός των βαρέων και ανθυγιεινών επαγγελμάτων.\nü Να σταματήσει κάθε σκέψη και κίνηση για νέα βάρη στις πλάτες των εργαζομένων.\nü Να ματαιωθεί κάθε πρόθεση της κυβέρνησης και των εργοδοτών για εφαρμογή και στο εργασιακό πλαίσιο του ιδιωτικού τομέα των πρωτοφανών αντιλαϊκών και αντεργατικών μέτρων που εξήγγειλε η κυβέρνηση, την ώρα που όλοι οι εργαζόμενοι ενωμένοι αγωνιζόμαστε για την κατάργησή τους ώστε να μην χρεωθούν στους εργαζόμενους όλες οι πολιτικοοικονομικές επιλογές των τελευταίων δεκαετιών που έφεραν την κατάσταση εδώ που είναι σήμερα.\nü Να πάρουν πίσω οι κυβερνώντες το σφαγιασμό της 13ης και η 14ης σύνταξης ανά έτος.